normativa-master-capitulo-II - Graduondoko Ikasketak - UPV/EHU\nII. Kapitulua. Kredituak aitortzea eta kredituen transferentzia\nKredituak aitortzea eta kredituen transferentzia\n14. artikulua.- Definizioa.\nKredituak aitortzea da unibertsitateak ontzat hartzea unibertsitate berean edo beste batean egindako ikasketa ofizialen bidez lortutako kredituak, kontuan har daitezen beste ikasketa batzuetako titulu ofiziala lortze aldera. Era berean, lizentziatura, ingeniaritza, arkitektura, diplomatura, ingeniaritza tekniko eta arkitektura teknikoetan lortutako kredituak ere aitortu ahal izango dira.\n15. artikulua.- Eragina.\nKredituak aitortuz gero, ikasleak titulazioan eskatutako kredituak osatzeko falta duen kreditu kopurua baino ez du egin beharko.\n16. artikulua.- Irizpide orokorrak.\nAitortuko den unitatea irakasgaia izango da, gainditutako kredituei dagozkien gaitasunen arabera. Horretarako, ezinbestekoa da ikasleak behar besteko informazioa aurkeztea eskatuko dituen kredituen ikasketa planeko gaitasunen inguruan, arautegi honetako 16. artikuluari jarraiki. Halaber, masterretako batzorde akademikoek kredituen aitorpen eskaerei buruzko txostenetan, gaitasun eta edukien arteko antzekotasuna hartuko dute aintzat, eta ez irakasgaien edukien eta kreditu balioaren arteko parekotasuna. Ezin izango dira irakasgai zatiak aitortu. Nahitaezko eta hautazko irakasgaien bidez edo kanpoko praktiken bidez lortutako kredituak aitortu ahal izango dira, betiere, izaera, helburu eta gaitasunak antzekoak badira. Ez dira aitortuko master amaierako lanengatik lortutako kredituak.\nHitzarmen espezifikoen bitartez araututako unibertsitate arteko ikasketa bateratuei dagokienez (mugikortasuna edo titulazio bateratuak), hitzarmenetan ezarritakoa beteko da, betiere, UPV/EHUko arautegiaren kontrakoa ez bada.\nIrakasgaien aitorpenerako jarraibide propioak dauzkaten masterretan jarraibide horiek aplikatuko dira.\nIrakasgaiak bere osotasunean aitortzeaz gain, egiaztatutako lan esperientzia eta esperientzia profesionala ere aitortu ahal izango dira titulu ofiziala lortzeko, betiere, esperientzia horrek zerikusia badauka lortu nahi den tituluari dagozkion gaitasunekin.\nLan esperientziagatik edo esperientzia profesionalagatik eta unibertsitateko ikasketa ez ofizialengatik gehienez ere ikasketa planeko kredituen % 15 aitortu ahal izango dira guztira. Kreditu horiek ez dute kalifikaziorik izango, eta, beraz, ez dira kontuan hartuko espedientea barematzerakoan.\nHoriek gorabehera, aparteko kasuetan, berezko tituluetan lortutako kredituak aitortu ahal izango dira goiko paragrafoan adierazitako ehunekoan baino kopuru handiagoan, edo baita osotasunean ere (hau da, kreditu guztiak), baldin eta berezko titulua desagertu egin bada eta haren ordez titulu ofizial bat ezarri.\nMasterreko batzorde akademikoak kreditu kopuru bat emango dio ikasleek aurkeztutako unibertsitatetik kanpoko prestakuntzari, kontuan hartuta prestakuntzaren edukiak eta lortutako gaitasunak. Kreditu horiek ikaslearen espedientean agertuko dira, aitortutako kreditu moduan. Prozedura honi jarraituz gehienez ere titulazioko kredituen %15 aitortu ahal izango dira.\n17. artikulua.- Kredituak aitortzeko prozedura.\n1.- Kredituak aitortzeko prozedura hasteko, ikaslea masterrean matrikulatuta egon behar da eta master horretarako baino ez zaizkio aitortuko kredituak, aitortzekotan. Matrikulatu ondoren, ikasleak urrats hauek eman beharko ditu erakunde ofizialetan edo izen handikoetan egindako ikastaro edo lanen aitorpena lortzeko:\nIkasleak masterreko batzorde akademikoari zuzenduko dio kredituak aitortzeko eskaria. Horretarako epea hilabetekoa izango da eskolak hasten direnetik, eta dokumentu hauek aurkeztu beharko ditu:\nEskaria, behar bezala beteta.\nZiurtagiri akademiko pertsonala, edo kopia eta jatorrizkoa, erkatzeko.\nEgindako ikastaroaren edo irakasgaiaren programa, edo graduondoko jardueraren xehetasunak.\nKredituak aitortzeko eskaerak ikusita, masterreko batzorde akademikoak aitorpen proposamena aurkeztuko dio masterraren ardura duen ikastegiko aitorpen batzordeari, hilabeteko epean. Horretarako, espedienteko dokumentu guztiak bidali beharko dizkio batzordeari.\nIkastegiko aitorpen batzordeak eskariei buruzko erabakia hartu, eta jakinaren gainean jarriko ditu bai masterreko batzorde akademikoa eta bai ikaslea. Erabaki horretan jasota ageri beharko da zein kreditu aitortu den eta zein ez. Aitortu ez diren kredituen kasuan, arrazoiak azaldu beharko dira.\nIkastegi bakoitzeko aitorpen batzordearen erabakien aurka, interesatuek gora jotzeko errekurtsoa aurkeztu ahal izango diote UPV/EHUko Graduondoko Batzordeari, erabakia jakinarazi eta hilabeteko epean.\nKredituak aitortzeko eskaerari buruzko erabakian honakoak jaso behar dira:\nAitortuko diren kredituen kopurua, eta zein irakasgaitatik datozen.\nIkasketa planeko zein irakasgai aitortuko zaizkion ikasleari.\nLan arloko esperientziagatik edo esperientzia profesionalagatik eta unibertsitateko berezko tituluengatik aitortuko den kreditu kopurua.\nKredituak aitortzeko eskaria ukatuz gero, azaldu egin beharko dira arrazoiak\nIkasleak aitorpen bidez gainditzen dituen kredituak aitortu gisa azalduko dira espedientean. Bertan zehaztuko da ikasketa planeko zein irakasgai jotzen diren egindakotzat, eta zein diren aitortutako kredituei dagozkien jatorrizko irakasgaiak, honako xehetasun hauekin: haien tipologia eta kreditu kopurua, ikasleak zein kalifikaziorekin gainditu zituen, eta zein erakundetan egin zituen ikasketok.\nAitortutako kredituen tasak:\nBaliozkotutako kredituen tasengatik ikasleek unibertsitateari ordaindu beharrekoa Eusko Jaurlaritzako Hezkuntza, Unibertsitate eta Ikerketa Sailak ikasturte bakoitzerako zehaztutakoa izango da.\n18. artikulua.- Kredituen transferentzia.\nKredituak transferitzea da UPV/EHUn edo beste unibertsitate batean egindako ikasketa ofizialetan lortutako kredituak ikasleen espedientean sartzea, baldin eta ikasleak titulu ofizialik lortu ez badu.\nIkasleak egindako ikasketen agiri akademiko ofizialetan jasoko dira UPV/EHUn edo beste unibertsitate batean ikasleak lehendik egindako ikasketa ofizialetan lortutako kredituak, baldin eta ikasleak haien bidez titulu ofizial bat lortu ez badu.\nUnibertsitateko titulazio bateko ikasketak bukatu gabe izanik beste titulazio bat hasi nahi duten ikasleei transferituko zaizkie.\nIkasleak espedientearen lekualdaketaren bidez matrikula egiten duenean transferituko dira, ofizioz, eta espedientean jasoko dira unibertsitate berean edo beste batean ikasketa ofizialen bidez ikasleak lortu dituen kreditu guztiak, betiere, ikasketa horien bidez ikasleak ez badu titulu ofizialik lortu.\nTransferituriko kredituak 16. artikuluan zehaztutakoari jarraituz jasoko dira ikaslearen espedientean.


Leunketa GUZTIRA - 2-1 - Tentsio (250)\nPoloniako profesionala kalitate handiko 1 URRATS BAKAR, ekintza debastadora + solairuan poloniako, 2-in-1. Tentsio, fabrikatu Holandan.\nOrdena aurretik 46 ordu eta 14 minutu eta jaso ezazu artean az. 21 eta or. 23 batera UPS - America\nBat da, poloniako guztiak leuntzeko prozesu bakar batean urratsa. Degradazioa urratzailea, aleak egokituta dago akats eta, funtzioa gogortasuna belaki erabiltzen leuntzeko, kanporatzea akats, marratu, hologramak, eta abar, eta sortzen azalera handiko distira. Erabili ahal izango da, bai, margolan zaharrak berpiztu distira bezala margolan berriak: VHS, HS, MS 2K, eta 1K barne bernizak zeramikazko. Gomendatzen da, halaber, industria-pinturak, akrilikoak, polyurethanes, hauts estaldurak, altzairu herdoilgaitza, plastikoak, bernizak egiteko egurra, eta abar\nGutxieneko errendimendua: 1 osoa autoa


Esteribar | DB Esteribarko Bide-Tardea\nNafarroako Pirinioak dira penintsulako Donejakue bidearen atari. Bide frantsesa edo bide tradizionala dugu Santiagoko bide nagusia, ezagunena eta ibiltzeko gehien erabiltzen dena. Historia eta paisaia-aberastasun handikoa izateaz gain, jauregi, eliza zein jauretxez josia dago. Hauxe dugu Europa osotik Orreagatik pasaz iristen diren erromesek egiten duten ibilbidea.\nEsteribarko ibilbideari esker ezagutu daiteke Nafarroako errege Antso Nagusiak XI. mendean ibilbide ofizial gisa sustatutako ondare historikoa, aniztasun natural zein kulturala.\nErro mendatearen gainetik barneratzen da ibilbidea Esteribarrera, kale-herriak, Erdi Aroko zubiak eta urtarotik urtarora kolorez aldatzen diren paisaia ugariei bide emanez.\nZubiri, Osteritz, Ilarratz, Eskirotz, Larrasoaña, Akerreta, Zuriain, Irotz eta Zabaldikatik igarotzen da bidea, eta Arletako Jaurerritik pasa eta Iruñera hurbildu aurretik, Ollokiko paisaiak agurtzen du bidaiaria.\nBertako ondare historikoak, kalitate handiko gastronomiak eta herritarren izaerak ez du inor axolagabe uzten, eta bisitari oro da ezbairik gabe honen lekuko.\nAutoz, oinez, bizikletaz edota zaldiz, nola igaro besterik ez duzu erabaki behar. Egun bakarrean ala gehiagotan izan liteke. Zalantzarik gabe, egun bat baino gehiago behar dira ingurua ezagutu eta ibarraz iparraldetik hegoaldera eta ekialdetik mendebaldera gozatu ahal izateko. Ez da ez, erraz ahantziko duzun bizipena.


DIET LITE urtean erosi batetik 39€\nDiet Lite urtean\nNola erosi koktel Diet Lite urtean 39€ truke\nDiet Lite koktelak pisua galtzeko sistema azkar oso eraginkorra da. Utzi eskaera bat eta erantzun zure galderei. Koktelaren konposizio naturalak gehiegizko pisua duen edozein pertsona argala lortzen lagunduko du. Urteko koktelak prezio baxuenean eros ditzakezu webgune ofizialean. Prezio erakargarrian behar bezala jasotzeko, erabili eskaera orria eta idatzi zure harremanetarako datuak inprimakian. Zuzendariak deitu eta aholkua emango dizu. Diet Lite eska dezakezu Espainian kostu erakargarrian sofatik jaiki gabe. Mezularitza jaso edo posta bulegoan jaso dezakezu.\nNon eros dezaket urtean Diet Lite\nBuy Diet Lite slimming cocktail urtean\nCocktail Diet Lite pisua azkar galtzeko sistema oso eraginkorra da, Espainian eska dezakezu webgune ofizialean. Horretarako, eskaera bete besterik ez duzu eta gure kudeatzaileak laster deituko dizu. Ordaindu paketea jaso ondoren soilik. Paketea bidaltzeko azken kostu zehatza desberdina da hiri batetik bestera. Espainiak posta bidez edo mezularitza bidaltzeko aukera eskaintzen du. Koktelak pisu galera azkarra bermatzen du.\nJoan fabrikatzailearen webgune ofizialera eta utzi eskaera webgunean eskaera orriaren bidez, zure izena eta telefono zenbakia adieraziz, adierazi Batera hiriko zutabean.\nPromozioaren iraupena mugatua da. Bizkortu% -50eko beherapena lortzeko. Bizkortu pisu azkarra galtzeko Diet Lite super hautsa lortzeko deskontuarekin. Super argaltzeko osagarri paregabe honek prezio baxuko etiketa du. Koktel bat urtean eska dezakezu 39€ truke.\nEskatzeko urtean Diet Lite


'Tu-tik Gu-ra', norbanakoak taldean ere euskaraz aritzeko - Tolosaldea - Tolosaldeko ataria\n'Tu-tik Gu-ra', norbanakoak taldean ere euskaraz aritzeko\nJosu Artutxa Dorronsoro 2019-09-25 15:59\nAbian da Mintzalaguna egitasmoa; eskualdeko herritarren eskura daude euskaraz egiteko espazioak. Galtzaundik antolatu du, bertako eta inguruko eragileekin elkarlanean.\nIkasturte berriarekin batera martxan da Mintzalaguna egitasmoa. Eskualdeko mintzalagunek hasi dute ikasturtea, eta ekimenera batzen ari direnak talde berrietan hastear dira. Dagoeneko ezagunak dira euskaraz aritzeko espazio hauek. Astean behin elkartu eta ordubeteko saioak egiten dituzte, aisialdiari eta eguneroko martxari egokitutakoak, eta erabat doakoak.\nHitzordu horietan, euskaraz ongi dakitenak eta euskara praktikatu nahi dutenak elkartzen dira, hiztun berriei leiho bat irekiz. Tu-tik Gu-ra da aurtengo leloa, eta Mintzalagunen komunitatean, norbanakoak taldean euskaraz praktikatzea bultzatzeari egiten dio erreferentzia. Beraz, herritar guztiak gonbidatzen dituzte parte hartzera; euskara praktikatu nahi dutenak, nahiz praktikatu nahi duten horiei laguntzeko prest daudenak.\n«Mintzalagunak norbere lotsak gainditzen laguntzen du, praktikatuz ikasten delako, eta jakina, harreman berriak euskaraz egiteko ere aukera bikaina eskaintzen du», azaldu du Idoia Lahidalga Galtzaundi Euskara Taldeko kideak. Hain justu, Galtzaundik jarri du abian ekimena, Andoaingo AEK eta Aitzol Udal Euskaltegien, eskualdeko udalen eta UEMAren laguntzarekin.\nBI POSTURA, ZORTZI HERRI\nBi aukera daude Mintzalagunean parte hartzeko. «Alde batetik, euskara ikasten ari delako edo euskaraz aritzeko zailtasuna duelako, praktikatu nahi duena Bidelari izan daiteke. Bestalde, egunerokoan euskaraz egiten duelako, euskaraz egin nahi duen horri lagundu nahi diona, Bidelagun izan daiteke».\nUne honetan, eskualdeko sei herrietan daude Mintzalagun taldeak: Alkizan, Altzon, Anoetan, Tolosan, Villabonan eta Zizurkilen. «Beste zenbait herrietan aurten martxan jartzekoak gara, hala nola, Ibarran eta Ikaztegietan». Tolosaldeko 100 herritarrek hartu zuten parte pasa den ikasturtean, 23 taldetan banatuta. Euskal Herriko egoerari begiratuz gero, Mintzalagunen sarea zabalduz eta sendotuz doa. «6.000 lagunek baino gehiagok hartu zuten parte iaz, eta urtero geroz eta gehiago izaten dira».\nIZEN EMATEA, HERRIZ HERRI\nAlkiza. Udal dinamizatzailearekin jarri behar da harremanetan edo kultura@alkiza.eus helbidera idatzi.\nAltzo. Izena eman nahi dutenek udal bulegoetara jo behar dute.\nAnoeta. Anoetako Udaleko euskara zerbitzuan dago aukera. Bestela, 943 651 200 telefono zenbakira deituz edo euskara@anoeta.eus helbidera mezua bidaliz.\nIkaztegieta. Izena eman nahi dutenek udal bulegoetara jo behar dute.\nVillabona. Udaleko euskara zerbitzura deituz (943 692 100) edo euskara@villabona.eus-era idatziz.\nZizurkil. Udal bulegoetan, 943 691 012 zenbakira deituz edo bulegoa@zizurkil.eus helbidera idatziz.\nTolosa eta Tolosaldea. Galtzaundiren bulegoan, 943 655 004 zenbakira deituz edo galtzaundi@galtzaundi.eus helbidera mezua bidaliz.


Areagotu egin dira emakumeen arteko etxeko istripuak | Consumer\nAreagotu egin dira emakumeen arteko etxeko istripuak\nAdin-tarte sentikorrena 25 eta 44 urte bitartekoa da. Haurrak ere talde ahulenetako bat dira\nEmakumeek gizonek baino etxeko istripu gehiago izaten jarraitzen dute, eta, gainera, horrelako ezbeharren eragina handitu egin da emakumeen artean. 1993an, etxeko istripuen %51,4 emakumezkoak izan ziren, eta kopuru hori %58,7ra igo zen 2004an. Bestalde, gizonek istripu horien %48,6 izan zituzten 1993an; 2004an, berriz, %41,3.\nDatu horiek “Etxeko istripuei buruzko txostena” delakoan daude jasota. Espainiako Kontsumitzaileen Batasunak (UCE) egin zuen txostena, eta atzo aurkeztu zen Albaceten, “Etxeko Arriskuen Prebentziorako Lehen Biltzar Nazionalaren” barruan.\nLan horrek adierazten du emakumeak direla oraindik ere etxeko istripuak izateko joera handiena dutenak, horiek arduratzen baitira gehienbat etxeko lanez. Adin-tarterik sentikorrena 25 eta 44 urte bitartekoa da, ezbehar guztien %38,6rekin.\nLesioen arrazoi nagusia\nEspainian, 5.120 etxeko istripu izaten dira egunean, eta, ondorioz, zaurien arrazoi nagusietako bat da. Ohikoenak erorketak (%45,7), zapalketak (%19,2), ebakiak eta urradurak (%19,2), kolpeak edo talkak (%14,2), erredurak (%10,6) eta esfortzu fisikoak edo nekeak (%6,2) dira.\nHaurrak ere talde ahulenetako bat dira, 65 urtetik gorakoekin batera. Kalkuluen arabera, 0 eta 15 urte bitarteko 1.500 haur hiltzen dira Espainian istripuengatik; horietatik %40 etxean sortzen dira, %22 kalean, %18 eskolan eta %7 eremu publikoetan. Haurrek izaten dituzten etxeko istripuen arrazoi ohikoenak hauek dira: produktu toxikoak irenstea, kolpeak eta erorketak, erredurak, ebakiak eta zauriak, eta itotzea.\nEzbehar horien ondorio nagusiak orbainak (% 48,5), zehaztu gabeko minak (% 22,5), mugikortasuna murriztea (% 10,8), aldizkako minak (% 9,10), hantura (% 6,6) eta muskulu-masa murriztea (% 0,8) dira.\netxeko istripuak mujeres-eu


hasiera | 2022ko albisteak | Punto de Vistak ez fikziozko zinemaren topaleku bihurtu du aurten ere Iruñea\nJaialdian ez fikziozko zineman jarduten duten mundu osoko profesionalak eta ikasleak bildu dira; aurten, inoiz baino gehiago.\nPunto de Vistaren 13. edizioa joan den martxoaren 16an amaitu zen. Astebetez sorkuntza arriskatua izan da protagonista Nafarroako Gobernuaren Kultura, Kirol eta Gazteria Departamentuak sustatu eta NICDOk antolatzen duen jaialdian eta, orain, jendearen erantzuna baloratzeko unea da.\nHasteko, aipatu beharra dago inoiz baino profesional eta ikasle akreditatu gehiagok parte hartu dutela jaialdian. Zinemagileak, irakasleak eta programatzaileak kontuan hartuta, 200 profesionaletik gora bildu dira Iruñean, Punto de Vistako egitaraua lehen eskutik ezagutzeko asmoz. Horien artean egon dira munduko instituzio garrantzitsuenetako akademikoak eta programatzaileak, hala nola Bernilalekoak, Locarnoko Zinema Jaialdikoak edo Washingtoneko National Gallery of Art-ekoak. Gainera, inoiz baino ikasle akreditatu gehiago bildu dira gurera aurten. Hainbat zinema eskolatako (ESCAC, Bartzelona; EQZE, Donostia; ECAM, Madril; Master LAV, Madril; edo Bartzelonako Unibertsitate Autonomoa) 150 ikasletik gora izan dira gurean, eta astebetez Punto de Vista izan da haien ikasketa gune; izan ere, Punto de Vista ohiko hitzordu bilakatu da jada Estatuko zinema eskola garrantzitsuenetarako. Eta horrek guztiak adierazten du jaialdia bide onetik doala, eta gero eta profesional gehiago ari dela erakartzen, Estatutik nahiz nazioartetik. Horrela bada, Iruñea ikus-entzunezko komunitatearen erreferentzia bihurtzen da astebetez, presentzia handiarekin.\nBestalde, aurtengo programazioa kontzentratu egin da saio kopuruari dagokionez, baina aurreko urtean baino ikusle gehiago izan ditugu. Hala, Baluarte Nafarroako Biltzar Jauregi eta Auditorioan bakarrik 5.500 bat ikusle bildu dira. 50 saiotik gora antolatu dira eta horietako zenbaitetan sarrerak agortu dira; besteak beste Jonathan Schwartzen atzera begirakoan, Niño de Elcheren “Los aires llevan mentiras” performancean, Jonas Mekasi egindako omenaldian, Xabier Erkiziaren soinuen zinemako saioan, Marie Losierren ostiraleko programan edo John Priceren azken filmei buruzko saioan. Baluarteaz gain egon dira egoitza gehiago ere, hala nola, Iruñeko Planetarioa, Huarteko Arte Garaikideko Zentroa, Nafarroako Filmoteka, Nafarroako Unibertsitatea, Civivox sarea, Civican edo Geltoki; horietan guztietan egin dira jaialdiko jarduerak.\nINSTITUZIOEN ARTEKO SINERGIAK\nPunto de Vistak sortutako konexioak eta sinergiak ere azpimarratzekoak dira. Jaialdiari esker Foru Komunitateak indartu egin ditu hainbat itun, tokiko mailan, nazio mailan, nahiz nazioartean. Horrela, Nafarroak kontaktu sare zabal bat ezarri ahal izan du Iruñeko eta beste hiri batzuetako ikastetxeekin elkartuta, hainbat instituziorekin batera lan eginda (Reina Sofía Museoa, CCCB, Espainiako Filmoteka edo CGAI) eta mundu mailako garrantzia duten entitateekin elkartuta (Londresko Tate Modern, Bruselako Cinematek edo Kanadako enbaxada Espainian), eta ziurrenik proiektu berriak erakarriko ditu horrek etorkizunean.\nBERTAKO EGILEEN PRESENTZIA\nJaialdiaren 13. edizioko giltzarrietako bat bertako egileen presentzia izan da. Martxoaren 12an, asteartea, euskal eta nafar errealizadoreak izan ziren protagonista, Paisaia moduko programekin, eta forma estetikoarekin eta narrazioarekin esploratzen eta esperimentatzen duen zinema dokumentalaren esparruan hemen bertan egin diren lanik berrienez gozatzeko aukera izan genuen. Maddi Barber, Maria Elorza, Maider Fernández eta Jesús María Palacios izan ziren protagonistak. Gainera, jaialdian hainbat prestakuntza jarduera egin dira bertakoentzat. Azpimarratzekoak dira honako hauek: Rick Prelingerren tailerra, Huarteko Arte Garaikideko Zentroan egin zena eta jaialdiko azken egunean estreinatu zen “Lost Landscapes Pamplona” filma sortzeko bidea eman zuena; Planetarioan haurrentzat egindako proiekzioa; gazteentzako saioa Baluarten eta Filmotekan Jonás Truebaren “Quién Lo Impide” proiektuarekin; Iván Argotek haurrentzat egindako Activísimo! tailerrak; Aitor Gametxoren eta Maider Fernándezen “Todas las Ciudades Posibles”; eta NaparDocs bilera, non Nafarroako dokumentalistek eta ikusleek Clavna-k ekoizpenaren, zuzendaritzaren eta banaketaren inguruan antolatutako topaketan parte hartu ahal izan zuten.\nPunto de Vistak estaldura mediatiko handia izan du eta, horri esker, Iruñea eta Nafarroa kulturaren erreferentzia izan dira Estatuan nahi nazioartean. Hala, jaialdiaren berri eman da Estatuko hedabide generalista nahiz espezializatuetan, bai eta gure mugez haraindiko argitalpenetan ere. Gainera, Punto de Vistak estaldura mediatiko handia lortu du lurraldeko egunkari, telebista, irrati eta hedabide digital nagusietan.\nAmaitzeko, azpimarratzekoa da Radio 3 jaialdiaren hedabide ofiziala izan dela. Jaialdiaren eta Raio 3en arteko lotura hazi eta dibertsifikatu egin da aurten, Punto de Vistan irrati horretako programa gehiago egin direlako. Aurreko urteetan bezalaxe, El Séptimo Vicio irratsaioa Iruñean grabatu da baina, horrez gain, Radio 3en ikurretako bat den Tres en la Carretera irratsaioa ere Iruñetik egin da eta jaialdiak bere lekua izan du ere egunero milaka pertsona esnarazten dituen Hoy Empieza Todo irratsaioan.\nGAZTE BOLUNTARIOAK ETA GAZTEEN EPAIMAHAIA\nAurten inoiz baino gazte gehiagok parte hartu dute aktiboki jaialdian, dela Gazteen Epaimahaian, dela boluntario gisa.\nLehenengo kasuan eta, aurten lehenengo aldiz, Punto de Vistak hautaketa bat egin behar izan zuen Gazteen Epaimahaia osatzeko, 50 eskaeratik gora jaso baitziren epaimahaikide izateko. Azkenean 18 urtetik 25era bitarteko 20 gaztek osatu zuten Gazteen Epaimahaia; Sail Ofizialeko film guztiak ikusi eta haien irizpideen arabera film onena aukeratu zuten. Los Ingrávidos kolektiboaren “The Sun Quartet, Part 2: San Juan River” aukeratu zuten, hain zuzen.\nAmaitzeko, boluntario taldea 22 pertsonak osatu dute aurten, eta horiek guztiek Punto de Vistaren 13. edizioa errealitate bihurtzen lagundu dute.


Ezina eginez Guinness • ZUZEU\n“Ezina ekinez egina” dio esaerak. Maiz, baina, ezinezko dirudien hori lortzea, lorpen handia izateaz gain, errekor bihurtzen da. Eta errekor ugari Guinness erakundeak neurtzen ditu.\nIdazki honen bidez, Guinness errekorren gaiaz mintzatuko natzaizue. Markak egitearen kausa desberdinak eta markak estimagarriak edo gaitzesgarriak diren argituko dut. Horrez gain, arrakasta handiaren arrazoiak eta euskaldunok lehiatzeko eta txapelketak antolatzeko zaletasunak sakontasunean azalduko dizkizuet.\nGuiness errekorretan imajina ez ditzakegun markak edo gertaerak daude ikusgai. Baina, behin baino gehiagotan harritzen gaituzten jazoerak daude; adibidez, esku barruan 18 pilota izatea (10 minutuz) edo kontzerturik luzeenak 184 ordu irautea, etenik gabe. Marka izugarriak egiteko arrazoiak anitzak izan litezke. Esate baterako, ausardia erakustea jende-masa baten aurrean, harro sentitzea zerbait pentsaezina aurrera eramateagatik eta, batez ere, arreta erakartzea dira arrazoi garrantzitsuenetarikoak marka eskuraezina lortzeko.\nNola ahaztu gainera, arrazoi ekonomikoak edota ospea/prestigioa eta oihartzuna. Adib: RedBull enpresak muturreko kirolak sustatzen ditu (hegaz egitearekin lotutakoak batik bat) eta horrela, errekor izugarria lortu zuen, alegia, gizaki batek egindako jauzi altuena, Felix Baumgartnerek estratosferatik egindakoa, hain zuzen. Beraz, Guiness errekorrak lortzekotan, zorakeriaren bat prestatu ezazue.\nBestalde, markak estimatu edo gaitzesteari buruz jardungo dut. Orokorki, errekorrak lortzea normaltzat hartu ohi dugu. Hala ere, badira markak gogoko dituzten pertsonak eta haien alde ez daudenak ere. Alde daudenak markak zuk zeuk gainditzeko erronka dela diote gero eta gauza zailagoak egin ahala; norberaren kontua da, eta ez besteen aurrean azaleratu edo aurpegiratzekoa. Aurkakoek, ordea, exhibizionismoa eta harrokeria erakusteko bidea baino ez dela uste dute. Nire aburuz, markak gainditzea izugarrizko lorpena suertatzen zaigu, baina, gehienetan, erokeriak eta zentzugabekeriak egitera iristen gara norberaren bizitza arriskuan jarriz (ez gara ondorioez ohartzen). Horrenbestez, hobe da kontuz ibiltzea eta ez dakigun gertatu ezbeharrik.\nJarraian, hainbesteko arrakasta izatearen arrazoiak garatuko ditut. Helburu handiak lortzeko asmoa badugu, prestakuntza egokia izan beharko dugu arrakasta erdiesteko. Horrez gain, errekorrak apurtzearen gogoa barneratuta izateak bultzatzen gaitu are gehiago arrakasta handiagoa lortzera. Anbizioa izatea ere arrakasta handia izateko bestelako arrazoia litzateke; aitzitik, kualitate hori ez badugu, arrakastatsua izatea zailagoa gertatuko zaigu.\nBukatzeko, euskaldunok lehiatzeko eta txapelketak antolatzeko daukagun zaletasuna azalduko dut. Gure lurraldean, hainbat kiroletako txapelketak antolatzen ditugu urtero. Txapelketa horien artean, futboleko euskal kopa, Eusko Label liga (traineruan), lau eta erdietako txapelketa (pilotan), etab. Txapelketak antolatzeaz aparte, euskaldunok lehiakortasun sena geure zainetan daramagu. Kirol bakoitzean hoberenak izateak laguntzen du lehiakortasun puntua mantentzeko.\nEuskaldunok, ez ditugu mundu mailako errekor ugari. Lehiatzeko grina bai badugu, baina mundu mailan biztanle gutxi gara. Gainera, gure nortasuna dela eta, agian, ez gara marka zoro-zale. Ez al duzue uste?\nZer duzu buruan “Ezina eginez Guinness”-ri buruz\nMikelats 2017-09-11 14:46\nEsan bezala euskaldunok lehiarako eta aposturako joera nabarmena dugu, baina helburua beti irabaztea izanik ere gure kulturan ez dago ondo ikusita nabarmenkeria, munduko onena zarela erakutsi behar hori.\nHorren arrazoia herri honetako beste ohitura batean aurkitzen da, arrakasta duenari egurra ematean hain zuzen ere. Izan ere, irabazleek askotan galtzaileen gaitasun, konpromezu edo esfortzu falta agerian uzten dituzte. Eta gurean asko direnez galtzen ez dakitenak ba beren gainetik geratu denari buruz galantak eta bi esateko joera dago (ikus herri kiroletako ika-mikak edo Kortaren porrotak).\nEuskaldunoi buruzko azterketa antropologiko bat egiteko bide ematen du kirol eta apustu munduak, antza denez.


NOLA GEHITU AUTOMATIKOKI WATERMARK ARGAZKIETAN ANDROID-EN - LEUNA\nHainbat arrazoi egon daitezke zure argazkietan filigrana behar izateagatik. Irudietako ur-markak nahiko lagungarriak dira sare sozialetako plataformetan erabiltzaile askorengana jo nahi baduzu edo beste inork zure argazkilaritza gaitasunengatik kredituak hartzea nahi ez baduzu. Hala ere, galdera da nola gehitu automatikoki Watermark Android-eko argazkietan ? Beno, ez kezkatu, zure gidarekin bizkarra eman diezazukegu zure argazkiei marka pertsonalak azkar gehitzeko begiratu ahal izateko.\nNola gehitu dezaket Watermark nire argazkietan Android-en?\n1. metodoa: Erabili Gehitu filigranarik gabe\n2. metodoa: erabili Watermark\n3. metodoa: Erabili Photo Watermark\n4. metodoa: Erabili Gehitu filigrana argazkietan\nErraz gehi dezakezu Watermark zure argazkietan Android-en Android-etik instalatu ditzakezun hirugarrenen aplikazioak erabiliz Google play denda . Aplikazio hauek doakoak eta erabiltzeko errazak dira. Honako aplikazioak erabil ditzakezu:\nGehitu Watermark argazkietan\nGehitu Watermark doan\nAndroid gailu batean zure argazkiei filigranak erraz gehitzeko erabil ditzakezun hirugarrenen aplikazio onenetako batzuk zerrendatzen ditugu.\nGehitu Watermark free zure argazkiei filigranak gehitzeko aplikazio onenetako bat da. Izenak dioen bezala, aplikazio hau erabat doakoa da eta erraz instalatu dezakezu zure Android gailuan. Aplikazio honi esker, zure filigrana pertsonaliza dezakezu, letra tipoak, kolorea eta efektu desberdinak ere alda ditzakezu . Gainera, filigranen atal bat dago zure argazkiekin saiatu ahal izateko. Ikus dezagun nola ahal duzungehitu Watermark Android-eko argazkietan aplikazio hau erabiliz:\n1. Joan Google Play dendara eta instalatu ' Gehitu Watermark Free '.\n2. Abiarazi aplikazioa eta eman beharrezko baimenak orduanukitu plus ikonoa edo ' hautatu iturburu irudia ’Zure irudia hautatzeko.\n3. Leiho bat agertuko da to aukerekin Kargatu irudia , Hartu irudia edo prozesatu hainbat irudi. Aukeratu aukera bat Jarraitu .\n4 .. Orain, luze sakatu ' Testu lagina ’Edo sakatu Engranaje ikonoa fitxategi guztietara sartzeko Ezarpenak ondoren, sakatu testua edo irudia pantailaren goialdetik.\n5. Azkenean, egin dezakezu aldatu letra-tipoak, letra-tipoaren kolorea, aldatu Watermark-aren tamaina , eta gehiago.ere egin dezakezu begiratu aurrebista zure Watermark eta sakatu tick ikonoa pantailaren behealdetik zure Watermark gordetzeko.\nGure zerrendako filigranak gehitzeko gure zerrendako beste aplikazio bikaina gatz taldeko aplikazioen Watermark aplikazioa da. Aplikazio honek erabiltzailearen interfaze nahiko erraza du, ez du ezaugarri dotorerik. Batzuetan, erabiltzaileek beren marka egiteko ur marka soilak eta zuzenak behar dituzte eta aplikazio horrek hori eskaintzen du. Gainera, aplikazio honek premium kontua eskaintzen du funtzio gehiago nahi izanez gero. Jarraian zerrendatutako urrats hauek jarrai ditzakezu to Gehitu filigrana Android Telefonoan argazkieiaplikazio hau erabiltzen:\n1. Ireki Google Play denda eta instalatu ' Watermark 'App gatz taldearen aplikazioak.\n2. Abiarazi aplikazioa eta sakatu Galeriaren ikonoa Watermark gehitzeko argazkia aukeratzeko.\n3. Irudia hautatu ondoren, ukitu logotipoak zure irudiaren logotipoaren ur marka gehitu edo sortzeko.\n4. Testu filigrana sortu nahi baduzu, sakatu testua pantailaren behealdetik. Aldatu letra-tipoaren tamaina, kolorea eta beste.\n5. Azkenean, ukitu Deskargatu ikonoa pantailaren goiko eskuineko izkinatik argazkia galerian gordetzeko.\nIrakurri ere: Argazki Edizioa egiteko 20 Android aplikazio onenak\nAplikazio bikaina da haugehitu Watermark Android-eko argazkietanezaugarri dotore askorekin. Argazki filigranak erabiltzaileei sinadurak, pintadak, eranskailuak eta baita irudiak gehitzeko aukera ematen die marka marka gisa. Gainera, erabiltzaileek Watermark-en itxura tamainaz aldatu eta edita dezakete. Doako aplikazioa da eta Google play dendan eskuragarri dago Android erabiltzaile guztientzat. Urrats hauek jarrai ditzakezu ra gehitu Watermark Android-eko argazkietan:\n1. Ireki Google Play denda zure gailuan eta instalatu ' Argazki Watermark 'MVTrail tech-en aplikazioa.\n2. Abiarazi aplikazioa eta sakatu Galeriaren ikonoa zure galeriatik argazki bat hautatzeko edo sakatu Kameraren ikonoa argazkia ateratzeko.\n3. Irudia hautatu ondoren, erraz egin dezakezu gehitu sinadura, testua, pintada, eranskailua eta gehiago zure Watermark gisa.\n4. Azkenean, ukitu Gorde ikonoa pantailaren goiko eskuineko izkinatik.\nIrakurri ere: Nola kopiatu irudi bat arbelean Android-en\nZure argazkirako ur marka marka sortzailea egiteko aukera ematen duen funtzio dotoreak dituen aplikazio baten bila bazabiltza, gehitu Watermark argazkietan zure aplikazio onena da. Aplikazio honek ez du argazkien ur marka bat sortzeko aukera ematen, baizik eta zure bideoentzako filigranak sor ditzakezu. Erabil ditzakezun funtzio eta edizio tresna ugari daude. Gainera, aplikazioak erabiltzailearen interfaze nahiko erraza du, erabiltzeko erraza den funtzioekin. Ez badakizu nola gehitu Watermark Android-eko argazkietan automatikoki aplikazio hau erabiliz, urrats hauek jarrai ditzakezu.\n1. Joan zaitez Google Play denda eta instalatu ' Gehitu Watermark Argazkietan 'Entretenigarria besterik gabe.\n2. Ireki aplikazioa eta eman beharrezko baimenak .\n3. Ukitu Eskaera egin Nik magoak zure Watermark gehitu nahi duzun argazkia hautatzeko. Zure bideoetan Watermark gehitzeko aukera ere baduzu.\nLau. Aukeratu irudia zure galeriatik eta sakatu Sortu Watermark .\n5. Orain, irudiak, testua, artea gehi ditzakezu eta atzeko planoa ere edita dezakezu .Watermark sortu ondoren, ukitu tick ikonoa pantailaren goiko eskuinetik.\n6. Watermark zure argazkian jartzeko, erraz aldatu dezakezu tamaina eta marka desberdinetako estiloak ere aukeratu ditzakezu, hala nola teila, gurutzea edo estilo librea.\n7. Azkenean, ukitu Deskargatu ikonoa pantailaren goiko eskuineko izkinan zure argazkia galerian gordetzeko.\nNola bilatu Google-n Irudia edo Bideoa erabiliz\nSnapchat konexioaren errorea konpontzeko 9 modu\nKonpondu Barkatu, arazo bat izan da zure eskaeran Instagram-en\nBeraz, hauek erabil ditzakezun aplikazio batzuk ziren ra dd filigrana Android bateko argazkietan mugikorra . Gida hau lagungarria izan dadila espero dugu, eta zure argazkiei filigranak erantsi ahal izan dizkiezu, besteek zure argazkiaren meritua har ez dezaten. Artikulua gustatu bazaizu, jakinarazi iezaguzu beheko iruzkinetan.\nleihoen alt fitxak ez du funtzionatzen\nez dago audiorik Windows 10 kromoetan\nWindows 10 Windows Store denda cache kaltetu daiteke\nmicrosoft hasierako menuko arazoen konponketarako deskarga


Maratoriak muskuluen egitura aldatzen du - ZientziaEus\nMaratoriak muskuluen egitura aldatzen du\n1988/02/01 Elhuyar Zientzia Iturria: Elhuyar aldizkaria\nDuela lau urte atleta batek marka polita jarri zuen: zazpi astetan 3500 km korritzea hain zuzen ere. Tarte horretan ikerlari-talde batek korrikalariaren funtzio korporalak aztertuz aritu zen. Azterketa horri esker, esfortzu fisiko luzeak eragiten dituen aldaketa muskularrei buruz datu-mordo bat bildu zen.\nAtletak 46 urte zituen eta bere gazte-denboraz gero 30 km korritzen ditu egunero. Kirugilariek bere izterreko muskulu-laginak erauzi zituzten froga hasi eta bukatu ondoren. Ikerlariek laginak mikroskopio elektroniko eta optikoaren bidez aztertu dituzte: zelula-kopurua, tamaina, itxura, aktibitate kimikoa eta odol-hornikuntza.\nLasterketaren ondoren, muskuluen kalte handiegiaren arrastoak zeuden; zirkulazio lokalean izandako huts errepikatuen ondorioz sortuak hain zuzen. Ehun muskularra hil egin zen eta ehun konektiboaz ordezkatu zen. Baina ehun muskular berria birsortu egiten zen, berriztatze-prozesuaren atal bezala.\nGauzarik harrigarriena zera izan zen: lasterketa guztia bukatu zenean muskuluaren egitura nabarmenki aldatua egotea. Zuntzak txikiagoak ziren eta berauetako asko 1 motakoak ziren. Mota honetako zuntzek energia gutxiago erabiltzen dute eta astiroago uzkurtzen dira. Gainera, 2 motako zuntzetako asko (hauek oxigeno eta energia gehiago behar dute) 1 motako bihurtu edo hil egin ziren.\nFenomeno hau laborategi-baldintzen pean dauden animalietan bakarrik ikusi izan da. 2 motako zuntzek muskulutan mina sortzen duen azido laktikoa metatzen dutenez, beren ezabapenak gorputzak duen alarmaren desaktibatzea dakar.\nTxerrikiaren kalitatea eta ekoizpena


KORONABIRUS-A ETA ELKARTEAK - DIRU-LAGUNTZAK | CJN-NGJ\nKORONABIRUS-A ETA ELKARTEAK - DIRU-LAGUNTZAK\nAzala Uncategorized @eu KORONABIRUS-A ETA ELKARTEAK – DIRU-LAGUNTZAK\nKORONABIRUS-A ETA ELKARTEAK – DIRU-LAGUNTZAK\nBidali dizkiguzuen zalantzei emandako erantzunak hemen azalduko dizkizuegu (Instagram @cjnngk profilean zintzilikatutako bideoan ere dituzue). Dakizuenez, Iruñeko Gazteriaren Etxeko Elkartegintza Aholkularitzarekin elkarlanean konpondu ditugu. Laburpen gisa, aurreratu dezakegu oraingoz gauza gutxi daudela argi, eta, beraz, inkognitak argitu ahala, daukagun informazio guztia partekatuko dugu.\nBitartean, zuen galderak eta zalantzak bidaltzen jarrai dezakezue asociacionismo@cjn-ngk.org helbidera edo 680 666 877 telefonora idatziz.\nGainera, Iruñeako Udaleko Gazteria sailak gida bat argitaratu du gure elkarteko jarduerak martxan jartzeko kontutan izan behar ditugun hainbat kontu azalduz. Hemen bertan deskargatu ahal dezakezu (ekainaren 01ean eguneratua):\nEta, gainera, hemen uzten dizuegu Iruñeako Udalak bere gazte jardueretarako dirulaguntza deialdia azaltzeko egin zuen bileraren bideoa. Honetan ziur deialdi honi buruz dituzuen galdera gehienen erantzuna aurkituko duzue (gazteleraz dago):\nOrain bai, goazen galderekin:\nZer epe dituzte orain deialdiek?\nAdministrazio-prozeduren epeak martxoaren 14an eten ziren, alarma-egoera deklaratuta eta horrek irauten duen bitartean. Horrek esan nahi du guztiak gelditu zirela eta berriro ekingo zaiela alarma-egoera amaitzen denean, etenduraren unean zeuden egoerara itzuliz, eta, beraz, egun horretan geratzen ziren epe-egunak geratuko dira.\nIruñeko Udalaren gazte jarduerak egiten dituzten irabazi asmorik gabeko erakundeentzako deialdia martxoaren 12ko datarekin argitaratu zen, eta epea hilabetekoa zen hurrengo egunetik aurrera; gero, bi egun deskontatu beharko litzaizkioke; Nafarroako Gobernuko Gazteriaren Nafarroako Institutuarena ez da oraindik argitaratu.\nUdalarenari buruzko informazio gehiago nahi izanez gero, on line aurkezpen bat aurkitu dezakezue @pamplonajoven Sare Sozialetan, edo Gazteriaren Etxeko elkartegintza-aholkularitzari eska diezaiokezue: asesoriaemprendimiento@casajuventud.com\nUztailerako kanpalekuak daude planteatuta: bideragarria ikusten al da horiek egitea?\nZaila da erantzutea … kontuan hartu beharko da egoera erabat normalizatu den edo murrizketarik dagoen. Beste data batzuk, beste talde batzuk… aurreikusten saiatu beharko da, gerta daitekeenagatik.\nNoiz aurreikusten da hasi ahal izango garela informazio gehiago izaten?\nInformazioa aldi berean ailegatzen ari zaigu esparru guztietan. Egunean egunekoa bizitzen ari da, eta korapilatsua da jakitea noiz eduki ahal izango den informazio gehiago, dena azkar aldatzen delako.\nKonpentsatzen du proiektuetan aurreikusitako jarduera berberak sartzea?\nJakina, dagoeneko ezin direla egin baldin eta badakigu, ez: jarduerak dataz aldatu ahal badira ba aurrera edo, bestela, jarduera berriak pentsatu beharko dira.\nDiru laguntzen zenbatekoa gastatu ezin bada, gazteria osoak galtzen al du diru hori, edo datorren urtean jarduera gehiago egiteko pilatzen al da?\nGazte jardueretarako diru-laguntzetara bideratutako dirua, printzipioz, urte barruan egiten direnentzat da. Ildo horretan, jarduera gutxiago egiten badira ohiko jarduera asko egitea ezinezkoa delako, aurrekontu handiagoa egongo da egiten direnei diru-laguntza gehiago eman ahal izateko, deialdien mugen barruan.\nAurreikusten al da on line jarduerak egiteak eragindako aparteko gastuak ordaindu ahal izatea?\nLarrialdietako araudiak berariaz aurreikusten du jada eman diren diru-laguntzen deialdiak aldatu ahal izango direla, exekuzio- eta justifikazio-epeak inguruabarretara egokitzeko. Gure ustez, hala badagokio, aldaketak egin ahal izango dira gainerako deialdietan, baina baldintza berberetan, hau da, gauzatzean eta justifikatzean, betiere, ez justifikagarriak diren gastu berriak sartzean. Beraz, aurreikusita ez bazeuden, gure ustez ez dira egongo, etorkizunera begira proposamen ona izan daitekeen arren.\nGobernuak/Udalak gazteen eta elkarteen bizitza berriro suspertzeko neurri zehatzak planteatzen al ditu?\nEz dakigu, baina susmatzen dugu horrela izango dela eta gaur hemen egoteak erakusten duela. Edonola ere, gazteen eta elkarteen bizitza gazteriatik aktibatu behar da, eta elkarteek, zalantzarik gabe, ez diozue hori egiteari utzi.\nEgon daitezkeen murrizketa berrien aurrean (espazio berean dauden pertsonen kopurua, segurtasun-distantziak …), Udalak/Gobernuak gazteentzako laguntza-zerbitzu berezia izango al du?\nBerriz ere ez dakigu. Gertaerak nola garatzen doazen ikusi arte itxarotea beharrezkoa izango dela uste dugu.\nPrevious article\tKoronabirusa eta etxebizitza, alokairua edo hipoteka ordaintzeko arazoak? Next article\t“Alarma-egoera ez da berria gazteontzat”


Gure eranskailuak kolatu!\nEderrak dira, eta gure bazkide batek erran duen bezala inbidia ematen dute! Gure eranskailuak,\nEuskal Monetaren aldaguneetan atsemanen dituzu. Har itzazu eta gure gutun kutxan, autogainean... kolatu ezazu.\n👉 Aldaguneen zerrenda


Aintzane Ezenarro "Euskal emakumeen aktibismo …\nAintzane Ezenarro "Euskal emakumeen aktibismo sozial eta politikoa gerra zibilean" mahai-inguruan egongo da\n2018.eko urriak 18, 18:30 2018.eko urriak 18, 19:00 Aintzane Ezenarro "Euskal emakumeen aktibismo sozial eta politikoa gerra zibilean" mahai-inguruan egongo da\n2018.eko urriak 18 18:30 - 19:00\nSala de conferencias, Bilbao, Maria Díaz de Haro 3\nEkitaldiko kargudunak: Miren Aintzane Ezenarro Egurbide\nGurutze Ezkurdiak, Ascensión Badiolak eta Eztizen Mirandak emango dute hitzaldia, “Emakumea eta Gerra Zibila” zikloko bigarrena.\n“Alava Sarea 1936-1947. Emakume ikusezinak. Elkartasuna eta espioitza” erakusketak osatzen du jardunaldien egitaraua. Josu Chueca EHUko Historia Garaikideko irakaslea da erakusketaren komisarioa.\nBihar, urriaren 18an, “Euskal emakumeen aktibismo sozial eta politikoa Gerra Zibilean” mahai-ingurua egingo da, Gogorak eta Artxibo Historikoak antolatuta, bi erakundeen egoitzan, Bilbon 18:30ean (Maria Diaz de Haro 3). Gai honetako hiru espezialisten hitzaldiak izango dira entzungai:Gurutze Ezkurdia, irakaslea eta EHUko Hezkuntza fakultatean Teoria eta Historiako dekanoa izandakoa, bere azken ikerketak gerra garaian emakume nazioanalisten aktibismoaren ingurukoak izan dira; Ascensión Badiola, ekonomista, eleberri idazlea, eta Historian Doktorea, bere ikerketa lanak Euskadin izandako errepresio frankistan zentratu dira eta zehazki, euskal kartzeletako emakumezkoan elkartasun sareei eta militantziari buruz hitz egingo du; Eztizen Miranda EHUko kazetaritza irakaslea da eta bere ikerketa lana, prentsak emakumeak gerra garaian izandako parte-hartzearen irudia eraikitzeko lanean izan duen paperaren ingurukoa da.\nMahai-inguru hau “Emakumea eta Gerra Zibila” zikloko bigarren ekimena da. Gogorak Euskadiko Artxibo Historikoarekin batera antolatu ditu jardunaldiok, Gerra Zibilean emakumeek izan duten paper aktiboa jendarteratzeko beharrak eraginda. Izan ere, sarri askotan, ezagutzera ematen den emakumearen rol-a oso murriztua aurkezten da; gerraren biktima den poblazio zibil huts bezala, bere zeregin sozial eta politikoa alde batera utzita. Finean, helburua, Memoria Historikoaren gaia jorratzerakoan nagusitu ohi den ikuspegi androzentrikoa indargabetzea da.\nIldo honi jarraikiz, jardunaldi hauekin batera, urriaren 30 arte, eraikin berean, “Alava Sarea 1936-1947. Emakume ikusezinak. Elkartasuna eta espioitza” erakusketa izango da ikusgai. Bertan Álava Sarearen historia jasotzen da, espiotza eta elkartasun erakunde bat, Eusko Jaurlaritzarentzat lanean aritu zena 1937 eta 1941 artean. Sarearen burua Luis Álava, gizonezkoa izan bazen ere, sare honetan lau emakume izan ziren protagonista eta eragile: Bittori Etxeberria, Itziar Mujika, Tere Verdes eta Delia Lauroba.\n• Urriaren 25ean, 18:30ean. Susana Koska zuzendariaren “Mujeres en pie de guerra” dokumentalaren emanaldia eta mahai-ingurua María González Gorosarri eta Amagoia Gurrutxaga Urangarekin.\n• Urriaren 5etik 30era zabalik egongo da “Alava Sarea 1936-1947. Emakume ikusezinak. Elkartasuna eta espioitza”\nInformazio gehiago: Euskal emakumeen aktibismo sozial eta politikoa gerra zibilean hizketagai\nSala de conferencias, Bilbao\nMaria Díaz de Haro 3\n2020.eko azaroak 13\nSPRI Taldeak sustatu egin nahi du emakumeen sarrera industriara\nArtolazabal: “Emakume ijitoak funtsezko eragileak zarete berdintasunaren aldeko eta ijitoak Euskadin gizarteratzearen aldeko borrokan”


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema elektroteknikoak eta automatizatuak (Heziketa zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema elektroteknikoak eta automatizatuak (Heziketa zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Irekia Eusko Jaurlaritza - Gobierno Vasco :: Eusko Jaurlaritzari ez zaio zentzuzkoa iruditzen Etxebizitzaren Legea orain aldatzea (Gobernu Bilera 2016-05-10)\nEusko Jaurlaritzari ez zaio zentzuzkoa…\nGobernu-kontseiluak aurkako irizpena eman du EH Bilduren ekimenaren aurrean; etxebizitza duinerako sarbidea bermatzeko, aldi baterako prestazio-bikoiztasuna proposatzen zuen.\nGobernu-kontseiluak aurkako irizpena eman du EH Bilduk proposatutako Etxebizitzari buruzko ekainaren 18ko 3/2015 Legearen aldaketaren aurrean; bi legedia desberdin baliatu nahi ziren aldi berean, etxebizitza duinerako sarbidea bermatzeko.\nEusko Jaurlaritzak EH Bilduri gogorarazi dio gizarte-bazterketa arriskuan dauden pertsonek eskubidea dutela etxebizitza duin eta egokia izateko, eta hori eskubide subjektiboa dela, EAEko bi arauk aitortzen dutena: Etxebizitzaren Legea eta Diru-sarrerak Bermatzeko Errentaren eta Gizarteratzeko Legea. Ez da zentzuzkoa EH Bilduk proposatutakoa, alegia, aldi berean bi prestazio desberdin eskaintzea; biak bateratzeko modua bilatu behar da. Horrenbestez, Eusko Jaurlaritzarentzat, etorkizuneko etxebizitza-laguntza Etxebizitzaren Legeak zehaztea da zentzuzkoa, ez Diru-sarrerak Bermatzeko Errentaren eta Gizarteratzeko Legeak. Bi argudio hauek ematen ditu:\nArloaren berariazko legedia da.\nDSBEren legeak berak ezartzen duelako legeari loturiko etxebizitza-prestazio osagarria aldi baterako dela.\nEusko Jaurlaritzaren iritzian, aldi baterako egoera horri konponbidea eman zaio etxebizitza duina eta egokia legez okupatzeko eskubide subjektiboa bermatuta, eta, horrenbestez, ez da beharrezkoa orain urte bete eskas indarrean jarritako legea aldatzea.


Eskuak nola garbitu – covidinfo\nInformazioa, osasunaren truke!\nNola transmititzen da?\nEskuak nola garbitu\nZer egin inguruan positiboren bat badago\nKontaktu arriskutsua bazina edo sintomak badituzu\nGure egunerokoan, eskuak maiz garbitzea ezinbestekoa da edozein birus edo zikinkeri gure gorputz barrura ez sartzeko. Bereziki, edozer jan aurretik, batez ere janari hori eskuekin hartu behar baldin badituzu.\nKaletik bueltatzean ere ezinbestekoa da, izan ere, kaletik goazenean gauzak konturatu gabe ukitzen ditugu eta etxera bueltatzean eskuak garbitzen ez baditugu, etxeko gauzak kutsatu ditzakegu eta horren eraginez gure familia edo gure etxe berdinean bizi den jendea kutsatu daiteke.\nBaita ere komeni da hidrogel pote bat poltsan eramatea, garraiobide publikotik jaistean adibidez botatzeko, autobusetan egunean zehar jende asko ibiltzen da eta birus asko mugitu daitezke hor barruan, gainera batzuetan barruko heldulekuak ukitzen ditugu, eta hauek hainbat pertsona ukitzen ditu egunean zehar.\nESKUAK EGOKI GARBITZEKO PROZESUA\nEskuak urez busti eta xaboi nahikoa erabili.\nBildu ahurrak eta igurtzi elkarren artean.\nOrain, behatzak ere lotuta.\nGero, ahur bakoitza bestearen bizkarraren kontra, behatzak gurutzatuz.\nIgurtzi esku bakoitzaren atzamarren bizkarraldea beste ahurraren kontra.\nHartu hatz lodi bakoitza beste eskuarekin eta egin errotazio-mugimenduak.\nJarri esku bakoitzeko hatzen punta bestearen ahurrean eta egin errotazio-mugimenduak.\nLehortu zure eskuak. Komun publiko batean bazaude, erabili erabilera bakarreko paperezko eskuoihal bat, eta erabili txorrota ixteko eta ateko heldulekua eragiteko ere, eta bota gero.\nGurekin kontaktatzeko ordutegia:\nAstelehenetik Ostiralera: 15:00tatik 20:00ak arte.\nLarunbatetan eta Igandea: Jai.\nCookiak erabiltzen ditugu edukiak pertsonalizatzen laguntzeko, iragarki esanguratsuak zerbitzatzen ditugu eta esperientzia seguruagoa eskaintzen dugu. Gehiago ikasi cookien erabilera eta kontrolei buruz gure Pribatasun Politikoan. Zure kontrolak noiznahi berrikusi ditzakezu. AdosPribatasun-Politika


Binakakoa: azken txanpa hastera doa - Guaixe.eus\nBinakakoa: azken txanpa hastera doa\nGuaixe Sakanako Astekaria 2018-03-09 12:39 Kirola Arbizu Etxarren Etxeberri Sakana\nEzkurdiak eta Zabaletak Elezkano II.a eta Rezusta izango dituzte aurkari bihar Labriten eta Altuna III.ak eta Martijak Olaizola II.a eta Imaz etzi Atano III.ean\nAsteburu honetan Binakako Txapelketako finalerdien lehendabiziko jardunaldia jokatuko da Labriten eta Atano III.ean. Hortaz, orain arteko hasierako ligaxkan gertatutakoa alde batera utzi, eta 0tik hasiko dira finalerdietara sailkatu diren lau bikoteak: Elezkano II.a-Rezusta, Altuna III.a-Martija, Olaizola II.a-Imaz eta Ezkurdia-Zabaleta. Ikusmina handia da eta salduta daude jokoan dauden bi partidetako sarrera guztiak.\nLabriten, partida "oso gogorra" espero dute\nEzkurdiak eta Zabaletak horren ongi doakien Labrit pilotalekuan jokatuko dute, Elezkanoren eta Rezustaren kontra. Zaleak alde izango dituzte sakandarrak, baina hori eta gehiago beharko dute finalerdietako lehen puntua lortzeko. Hasierako ligaxkan elkarren kontra aritutako bi partidak Elezkanok eta Rezustak irabazi zituzten; lehenengoan, 6 tantotan utzi zituzten Ezkurdia eta Zabaleta, eta, bigarrenean, aldiz, soilik tanto baten aldearekin irabazi zuten, 22 eta 21.\nAsteazkenean material aukeraketa egin zuten bi bikoek, eta partida jokatzeko "gogotsu" daudela onartu zuten. Sekulako loreak bota zizkieten elkarri. "Finalerdiak hasteko gogoz gaude. Optimistak gara eta lehendabiziko garaipena lehenbailehen lortu beharra dago" aipatu zuen Zabaletak. Ezkurdiak hasierako ligaxka "sentsazio onekin" despeditu zutela nabarmendu zuen. "Fisiko aldetik eta eskuetatik ongi bukatu genuen. 15 egun hauetan bi entrenamendu gogor egin ditugu eta ongi gaude" gaineratu zuen arbizuarrak. Rezusta izan zuten hizpide sakandarrek. "Sekulako maila ematen du beti. Gu denetarako prest atera beharko gara kantxara, partida oso gogorra izango delako" adierazi zuen Zabaletak. Ezkurdiak, atzelarien jokoak partida baldintzatu ahalko duela gaineratu zuen. "Beñat atzelari onenetakoa da eta pilotari erregularretakoena. Eta Jose Javier, ongi dagoenean, sekulako figura da eta gozamena da berarekin jokatzea. Nik pilota txarrak kentzen saiatuko naiz, pilota onak berari uzteko. Beldurrik gabe sartu beharko naiz jokora. Finalerdietan 3 partidara erabakiko da guztia eta akatsen margena txikia da" aitortu zuen arbizuarrak.\nBere aldetik, Elezkanok eta Rezustak ustez faborito nagusiak direnaren ideia kendu nahi izan zuten gainetik. "Bikote sendoenaren kontra ariko gara. Tanto asko dominatu egingo dituzte euren jokoarekin eta guk gure aukerak probestu beharko ditugu" nabarmendu zuen Danel Elezkanok. Bestalde, Rezustak 15 eguneko atsedena "eskua errekuperatzeko oso ondo etorri zaiola" onartu zuen. "Zabaleta kolpe gogorrena duen pilotaria da. Oso zaila da beraren kontra jokatzea eta beti errespetuz jokatzen dut. Baina onenen kontra jokatzeak asko motibatzen nau"\nAltuna eta Martija: “hemen egoteagatik meritu handia dugu”\nHurrengo egunean, igandean, ikuskizuna Donostian izango da, Atano III.ean. Olaizola II.a eta Imaz izango dituzte aurkari Altuna III.ak eta Martijak. Etxeberriko atzelariak zauritxo bat egin zuen Binakako hasierako ligaxkako azkeneko jardunaldian, besondoan, baina ordutik izan duten atsedenalditxo honetan guztiz osatuko zitzaiola aurreikusten zen. Berdinduta iritsi dira finalerdietara bi bikoak. Hasierako ligaxkako joaneko partidan 22 eta 20 irabazi zuten Olaizolak eta Imazek; aldiz, itzuliko partidan 13 eta 22 gailendu ziren Altuna III.a eta Martija, partida ikusgarrian. Ea igandekoa azken partida horretakoa bezalakoa den.\nOstegunean material aukeraketa egin zuten Atano III.ean eta aurkeztutako materialarekin gustura azaldu ziren lau pilotariak. Antzeko pilotak dira guztiak. Altuna III.ak azaldu zuen Olaizolaren kontra jokatzea pizgarria dela berarendako. “Txikitatik ikusi diot jokatzen eta bere kontra aritzea motibagarria da. Beraren kontra jokatzeko gogo asko ditut” adierazi zuen Amezketako pilotariak. Altuna III.ak Julen Martijarekin duen komunikazio bikaina nabarmendu zuen. “Hasieratik gustura sentitu naiz Julenekin eta uste dut bera ere ongi sentitzen dela. Zerbait gaizki egiten dudanean, esaten dit. Hori erakutsi zidan Abel Barriolak iaz, berari lagundu behar niola halako gauzak esaten. Eta Julenek hori egiten du. Egia esan, hemen egoteagatik meritu handia dugu” aitortu zuen Altuna III.ak.\nIkuskizuna hastera doa eta onena opa diegu pilotari sakandarrei.


III. Block Master Beurko-Bagatza (Barakaldo) 2014 - Bizkaiko Mendizale Federazioa\n« Cien años de la Comisión de Montaña del Club Deportivo Bilbao V Mendi Ibilaldia Abanto-Zierbena »\nIII. Block Master Beurko-Bagatza (Barakaldo) 2014\nAzkenengo urteotan egin dugun bezala, aurten ere, eskalatzaileok lekutxo bat izango dugu Beurko-Bagatzako jaietan. Txapelketa herrikoia izango da (irabazasmorik gabeko txapelketa, hain zuzen ere).\nUrriaren 11an, larunbata, arratsaldeko 17.00etan hasiko da (inskripzioa 16.00 etan), bertan, bi kategorien (emakume zein gizonezko) partehartzaileek ekipamenduko taldeak proposatutako blokeak gainditu beharko dituzte.\nInskripzioa 10 euro izango da partehartzaile bakoitzeko, txapelketaren kamiseta barne.\nArratsaldeko 21.30ean sari banaketa egingo da. Kategoria bakoitzeko txapeldunek saria jasoko dute. Gainera, parte hartutako eskalatzaile guztiek, babesleek emandako materialaren zozketan egoteko aukera izango dute.\nGaueko 22.00etatik aurrera, auzotik ibiliko gara Street Boulder Poteoa egiten. Ibilbidetik zehar, musika, poteak eta eskalada blokeak egongo dira.\nUrriaren 12an, igandea, haurrek ere bere lekua izango dute. Goizeko 10.00etatik eguerdiko 14.00ak arte izango da (nagusien txapelketaren leku berberan). Eskalada blokeak eta sokak jarriko dira, dohainik izango da. Amaitzean, guztion artean zozketa bat egingo dugu.


Zahar etxeetako langileak urtarrilaren 17ra begira - Tolosaldea - Tolosaldeko ataria\nZahar etxeetako langileak urtarrilaren 17ra begira\nTolosaldeko Ataria 2020-01-13 11:59\nJoan den ostiralean greba otsailaren 7ra luzatzea erabaki zuten. 180 egun beteko dituzte greban konponbiderik ez baldin badago.\n"Gipuzkoako zahar-etxeetako sektoreko patronalek ez dute ekarri ELAk negoziaziorako gutxieneko bi baldintzei buruz eskatutako erantzuna", adierazi zuten sindikatutik joan den ostiralean. Ondorioz, greba otsailaren 7ra luzatuko zutela jakinarazi zuten. "Beraz, 180 egun betetzen duen greba deialdiarekin jarraitzea erabaki dute grebalariek Lan Harremanen Kontseiuan izandako bileraren ostean".\nHala ere, urtarrilaren 17an egoera konpontzeko aukera ikusten dute ELAtik: "sektoreko patronalek proposamen bat ekartzeko konpromisoa hartu zuen, urtarrilaren 17rako. Ostiralean bilera berri bat egingo da, beraz". Egun horri begira daude zahar etxeetako langileak: "Hilaren 17an ikusiko dugu ea patronalek eta Gipuzkoako Foru Aldundiak sektoreak gaur egun bizi duen egoera larria desblokeatzearen alde aurrerapausoak ematen dituzten edo orain arte bezala bere erantzukizunak hartu gabe jarraitzen duten sektorea egoera kaotikoan mantenduz".\nELA sindikatuak, joan den ostiraleko bilera aurretik, oinarrizko bi premisa jarri zituen mahai gainean: "Lehenengoa, sektoreko hitzarmena sinatzea ekarriko duen oinarrizko akordio bat bermatzea, bai eta gaur egun enpresan, lantokietan eta itun blindatuetan dauden hitzarmen kolektiboak berritzea ere (ELA, Adegi eta Matiaren arteko akordioan jasota dago 2018ko abenduan); eta bigarrena, 2017. eta 2018. urteetarako soldata-igoerak bermatzea, atzeraeraginezko ondorioekin, ELAk, Adegik eta Matiak abenduan lortutako akordio ekonomikoa oinarri hartuta. Patronalei helarazitako dokumentu baten bildu ditu bere proposamenak".


Hauteskunde-programako proposamen zehatzak aurkeztu ditu Orioko EH Bilduk - Orio - Karkara.eus\nHauteskunde-programako proposamen zehatzak aurkeztu ditu Orioko EH Bilduk\nKarkara 2019-05-20 16:30\nHauteskunde-programa ostiralean aurkeztu zuten Orioko EH Bilduko kideek. (Orioko EH Bildu)\nKoalizioko kideek pasa den ostiralean aurkeztu zuten hauteskunde-programa, eta proposamen zehatzen berri eman zuten. Besteak beste, gizarte ongizatearen eta kulturaren inguruan aritu ziren.\nPasa den ostiralean, maiatzak 17, udal hauteskundeei begirako ekitaldia egin zuten Orioko EH Bilduko kideek. Hauteskunde-programa aurkeztu zieten bertaratu ziren oriotarrei, eta bertan landutako proposamen zehatzen berri eman zuten. Hala, gizarte ongizatea eta kultura izan zituzten hizpide, besteak beste.\nEH Bildurentzat gizarte ongizatea "lehentasunezko arloa" dela azaldu dute koalizioko kideek. "Behin beharrak identifikatuta", "herritar guztien beharrei erantzungo dieten gizarte ekimenak" martxan jarriko dituztela diote, "koordinazioa eta prebentzioa" ardatz hartuta. Orioko Udalak abiatutako gizarte zerbitzuek "ahalik eta ireki eta gardenen izan daitezen" lan egiteko asmoa ere agertu dute. "Guztion ongizatea bermatzeko egingo dugu lan. Zerbitzu publikoa indartu, murrizketak ekidin eta gizarte zerbitzuak ahalik eta baloiabide gehienez hornituko ditugu", diote EH Bilduko kideek. Horretarako, "gizarte esparruan diharduten erakunde eta eragile sozialekin" sustatu nahi dute "koordinazio egonkorra eta gizarte partaidetza".\nBestalde, kulturari dagokionez, "izan zirenen eta izango garenaren lokarri" modura ulertzen dutela azaldu dute. "Aniztasunetik herri kultura babestu eta sustatzea izango dugu helburu", diote: "Herritarren elkarbizitzaren erdigunera ekarriko dugu". Oriotarren "kultur ondarea ezagutarazteko eta berreskuratzeko prozesuan eragiteko" asmoa adierazi du EH Bilduk. Oriok "herriko eragileekin partekatutako kultur sorkuntza eta eskaintza uztartuko dituen programa behar" duela iritzi dute, eta hala, kultur mahaia "berreskuratzeko" helburua zehaztu dute.


Urrutiko Hizkuntza Eskolak, 25 urte - euskalerriairratia.eus\nUrrutiko Hizkuntza Eskolak, 25 urte\nEuskalerria Irratia 2018-03-12 08:33\nEzpeleta Jauregian ematen dituzte Urrutiko Hizkuntz Eskolako klaseak.\n>151.300 herritarrek ikasi dute bertan ateak zabaldu zituenetik.\n>Martxoaren 23an urteurrena ospatzeko ekitaldiak eginen ditu bere egoitzan, Ezpeleta Jauregian.\nThat´s English programarekin jaio zen Iruñeko Urrutiko Hizkuntz Eskola 1993. urtean. Ordutik, asko izan dira eskolak hartzera pasatako herritarrak. Ingelesa ikasteaz gainera hizkuntza gehiagotan barneratzeko aukera ere ematen dute. Ingeleseko programa horretan 61.777 matrikula egin dira urteotan, 28.541 egin dituzte euskaran (2000. urtetik eskaintzen da), 19.715 frantsesean (1994. urtean eskaintzen hasi ziren) eta 1.525 alemanieran (2008. urtean eskaintzen hasi ziren).\nUne hauetan aukera bat baino gehiago ditu Urrutiko Hizkuntz Eskolak eta arrakastatsuenen artean dago Bigarren Hezkuntzako ikasleekin egiten duten elkarlana. Hizkuntzen titulazioa lortzeko asko dira eskola horretan izen ematen duten ikasleak: orain 5.500 ikasle ari dira 81 ikastetxe desberdinetakoak. That´s English programak ere jende asko erakartzen du: ingelesa ikasten ahal da eskolak hartuz noizean behin eta etxean norberak bere kasa ikasiz. Modu horretan ari dira egun 1.100 ikasle. Irakasleei bereziki eskaintzen zaizkie ere eskolak: 225 plaza eskaintzen ditu horretarako.\nIruñean dago kokatua Urrutiko Hizkuntz Eskola. Baina beste 37 herritan ere eskaintzen dituzte eskolak: Altsastun, Agotzen, Azagran, Etxarri Aranatzen, Mendabian, Tafallan, Tuteran edota Erronkarin. Egun 14 irakasle ari dira lanean bertan: 3 euskara eskolak emanez, 2 frantsesean, 1 alemanieran eta 8 ingelesean.\nEkitaldi ofiziala 25 urteak ospatzeko\nMartxoaren 23an ospatuko ditu Urrutiko Hizkuntz Eskolak 25 urteak. Horretarako Nafarroako Lehendakaria izanen da bertan, Uxue Barkos eta baita beste hainbat kide ere: Santiago Arellano, Hezkuntza kontseilaria zena eskolak ateak ireki zituenean eta egungo eskolako zuzendari Garbiñe Urrezti. Ezpeleta Jauregian eginen dute ekitaldia.


"Ignacio Aldecoa" ipuin lehiaketa, Araban - Nontzeberri\nHasiera/LITERATURA/“Ignacio Aldecoa” ipuin lehiaketa, Araban\n“Ignacio Aldecoa” ipuin lehiaketa, Araban\nIgnacio Aldecoa XLVII. ipuin lehiaketarako deialdia egin da, bi hizkuntza modalitatetan: euskara eta gaztelania. Horietako bakoitzean 6.000 euro emango dira sari nagusiarekin. Lanak aurkezteko epea irailaren 3an bukatuko da.\nIpuinak 10 orrikoak izango dira gutxienez, eta 25 orrikoak gehienez, inprenta letraz idatziko dira (Arial 12 edo antzekoa), eta lerro artean espazio bikoitza utziko da. Lanak jatorrizkoak izango dira, inoiz argitaratu gabeak eta aurretik beste lehiaketa edo sariketa batean inolako saririk jaso gabeak.\nLanen bi kopia aurkeztuko dira, sinatu gabe, eta horietako bakoitzean izenburua eta izengoitia besterik ez dira jarriko. Horiekin batera gutun azal itxi bat aurkeztuko da, barruan hauek jasoko dituena: egilearen izen-abizenak, NANaren fotokopia edo, atzerritarra izanez gero, horren baliokidearen fotokopia, helbidea eta telefonoa; eta gutun azalaren kanpoaldean izenburua, izengoitia eta zein lehiaketatara aurkezten den zehaztuko dira.\nLanak Arabako Foru Aldundiko Euskara, Kultura eta Kirol Sailean aurkeztu edo hartara bidali beharko dira (Probintzia plaza 5, 3. solairua, 01001 Gasteiz). Kanpoaldean Ignacio Aldecoa ipuin lehiaketa jarri beharko da.\nOinarriak, osorik, hemen dituzue.\nPajaro 1 Pajaro 2 taldeak disko berria plazaratu du\nGeneroa eta berdintasunari buruzko zikloa, Iruñean\nMisterioak literaturan betetzen duen lekuaz\nPatxi Iturregik “Ur biren artean” obra argitaratu du\n“Miguel De Unamuno” Saiakera Sariketarako epea zabalik


Zeharkako gaitasunak - Praktikak eta Enplegua - UPV/EHU\nIkasketa-planek hainbat gaitasun-mota jasotzen dituzte;horien artean zeharkako gaitasunak, garapen pertsonalarekin lotura handiagoa dutenak eta ezagutza-arlo espezifiko baten mende ez daudenak.\nZeharkako gaitasunak titulazio osoan zehar garatzen dira eskaintzen diren prestakuntza-inguruneetan (mintegiak, kanpoko praktikak, ikastaroak, besteak beste), eta enplegagarritasuna nabarmen sustatzen dute.\nIldo horretan, Praktiken eta Enplegagarritasunaren Zuzendaritzak, Graduetako, Masterretako eta Doktoradutza programetako koordinatzaileekin lankidetzan, eta hezkuntzako adituen aholkularitzarekin, UPV/EHUko Zeharkako Gaitasunen katalogoa egin du.\nEra berean, ikastaro osagarriak eta programak eskaintzen dira zeharkako gaitasunak garatzeko; horien artean, IKDGAZTE. Programa horretan, titulazio desberdinetako ikasleek kanpoko erakunde batek planteatutako erronkari erantzuten diote. Horrela, taldean lan eginez eta etika eta konpromiso sozialarekin, beste gaitasun hauek ere garatzen dira: autonomia eta autoerregulazioa, pentsamendu kritikoa, komunikazioa eta informazioaren kudeaketa.


Haur eta nerabeei zuzendutako udal zerbitzuen jaia gaur - Aretxabaleta - Goiena.eus\nHaur eta nerabeei zuzendutako udal zerbitzuen jaia gaur\nAne Miren Etxeberria 2013-06-21 11:00\nHaur eta nerabeeei zuzendutako udal zerbitzu guztiek elkarlanean amaiera festa antolatu dute gaur arratsalderako. Ikasturtea amaitu da eta horrekin batera udal zerbitzuok eskaintzen dituzten eskaintzak.\nMaider Etxaniz Udaleko gazteria teknikariak balorazio oso positiboa egin du ikasturte honi dagokionez “jende asko hurbildu da eta oso pozik gaude, guztira 300 bat haur eta nerabe pasa dira zerbitzu desberdinetatik ikasturte honetan”. Uda ostean bueltatuko dira eskolako ikastutearekin batera “gure helburua hezitzailea da, euskara sustatu nahi dugu eta erabilera bultzatu, baita autonomia eta prebentzioa gazteengana helaraztea, hori dela eta gure zerbitzuak herritarrengana ireki eta ezagutzera eman nahi ditugu” adierazi du Etxanizek. Hori horrela, eta lehenego aldiz, jaialdia antolatu dute bazkide zein herritar guztiei irekia izango dena.\nLehen aldia da jaia antolatu dutela eta hainbat ekintza antolatu dituzte elkarlanean gazteleku, kale heziketa programa, ludoteka, errefortsu programa eta kuadrillategi zerbitzuek. Hala, 17:00tatik aurrera haurrentzako ginkana erraldoia egongo da. 19:00tatik aurrera aldiz nerabeentzako lehiaketa egongo da eta amaitzeko kontzertua eta berbena izango dira nagusi. Ekintzok plazan izango dira.\nAurten ere Aretxabaleta eta Eskoriatzako Udalek elkarlanean Udaero programa jarri dute martxan uztailean neska-mutilek zer egin izan dezaten. Halaber, udaleku irekiak izango dira eta 280 haurrek hartuko dute parte.


Dantza tradizionalak izanen dira Zaldi Zuriaren zokoan, bertakoentzat nahiz bisitarientzat, igande eguerdian\nLau Urrats taldeak gitarra- eta txistu-musika joko du, eta irakasle batek turistei dantzatzen irakatsiko die bertako parte-hartzaileen laguntzarekin\nIruñeko Udalaren turistei bereziki zuzendutako programazioaren barruan, A bailar: Dantzara udako programaren bigarren eta azken saioa izango da igandean, 12:00etan, Zaldi Zuriaren zokoan. Lau Urrats taldeak dantza tradizionalak ikusteko eta dantzatzeko aukera eskainiko die harresiaren txoko honetara hurbiltzen diren guztiei, betiere zailtasun tekniko txikiarekin eta 90 minutuz, gutxi gorabehera. Javier Arteta txistularia eta Mikel Lumbreras gitarra-jotzailea arituko dira musika jotzen, eta Pedro Romeok egingo ditu dantza-irakasle lanak dantzatzera animatzen diren bisitariekin.\nHerritarrak ere gonbidatuta daude dantza tradizionalak dantzatzera edo dantzatzen ikastera. Halaber, eskatzen duten turistei laguntzen ere aritu daitezke. Jarduera ludiko honen bidez lortu nahi da dantzan aritzen direnek ongi pasatzea eta ikusleak, folklore-lagin hauek ikusteaz gain, jabetu daitezela Nafarroako kultur tradizioen aniztasunaz eta aberastasunaz.\nLau Urrats 2013an sortu zen, baina hiru taldekideek folklorean duten esperientzia batuta, 120tik gora urte dira. Larratz eta Iruña taldea dantza-taldeetatik etorritako lagunek sortu zuten Lau Urrats, folklorea sustatzeko asmoz. Mikel Lumbrerasek (gitarra) eta Javier Artetak (txistua eta perkusioa) Pedro Romeo dantza-maisua bereganatu zuten talderako, eta harrezkero, dantzaldietan ikusleen behar eta gaitasunetara egokitzen dira. Halaber, koreografiaren bat ere sortu dute, hala nola Iturengo arotza melodia herrikoia, betiere tradizioa errespetatuta.\nIruñean, 2018ko uztailaren 27an\nDantza tradizionalak izanen dira Zaldi Zuriaren zokoan, bertakoentzat nahiz bisitarientzat, igande eguerdian (62.5 Kb)\nDantza tradizionalak izanen dira Zaldi Zuriaren zokoan, bertakoentzat nahiz bisitarientzat, igande eguerdian (129.44 Kb)


"Jangelen egoera aldatzeko ausardia behar du Jaurlaritzak" - Bizkaiko Hitza\n“Jangelen egoera aldatzeko ausardia behar du Jaurlaritzak”\n2018, martxoak 30 Bizkaia, Elkarrizketa 629\nAzken urteetan zalantzan jartzen ari da egun dugun eskoletako jangelen eredua. Gero eta gehiagok aldarrikatzen dute kalitatezko eta bertoko produktuez hornitutako eredu bat. Gure Platera Gure Aukera egitasmora bildu dira hogei bat eragile, eta, sei hilabeteko hausnarketaren ondoren, emaitzak aurkeztu dituzte. Jaurlaritzak urratsak egingo dituen esperantza du Eneko Viñuela kideak (Barakaldo, 1979).\nZer da Gure Platera Gure Aukera egitasmoa?\nGaur egungo jangelen eredua aldatzeko, hainbat eragile batu dituen egitasmo bat da. Jangela osasuntsuagoa, gertukoagoa, bidezkoagoa eta hezitzaileagoa eratzeko bildu gara. Momentuz hezkuntza publikoari begira hasi gara; izan ere, itunpeko eskolek eta ikastolek beren eredua kudeatzeko aukera daukate, baina eskola publikoek ez. Hainbat eragile batu gara: sindikatuak, landa garapenerako agentziak, administrazio lokalak, baserritarrak, eskola jangeletako langileak eta, bereziki, familiak. Horiez gain, bi egitasmo interesgarri daude Gure Platera Gure Aukera-ren barruan: Busturialdeko eskola guztiak batzen dituen Jangurie, eta Durangaldeko eskolak batzen dituen Berton Bertokoa.\nHain zuzen, Busturialdean eta Durangaldean bezala, lekuan-lekuan jaiotzen ari diren halako egitasmoei aterki zabalago bat emateko gunea da?\nBai. Gure ikuspegia orokorragoa da, eta gure barruan sartu dira eskualdeetako perspektiba hauek. Hain justu Gernikan badago esperientzia pilotu bat, Allende Salazarren, eta halakoek domino efektua izan dute: beste eskola eta guraso talde batzuk erakarri dituzte mugimendu honetara.\nEgungo jangelaren eredua aldatu beharra aldarrikatzen duzue. Nolakoa da gaur egungo eredua?\n2000. urtean Jaurlaritzak indarrean jarri zuen araudiaren araberakoa da eskola publikoetan duten eredua. Eredu zehatz bat inposatzen du: kudeaketa zuzena esaten zaio. Kudeaketa zuzen hori enpresen bitartez egiten da; konkurtso publikoa egiten da aldiro, eta enpresek hara jotzen dute. Enpresek handiak izan behar dute, noski, ertain eta txikiek ez dituztelako betetzen eskatzen diren baldintzak. Adibidez, egunean 4.500 menu egiteko gaitasuna izan behar dute, eta hori betetzen duten enpresak oso gutxi dira: zazpi bat.\nHainbat kexa izan dira azkenaldian jakien kalitate txarragatik.\nSalaketak gero eta gehiago dira. Gaur egun, gure eskolen %30ek soilik daukate sukaldea. Gainerakoetarako, sukalde zentraletan prestatzen dute janaria, gero garraiatu eta jantokian zerbitzatu. Pentsa: janaria 04:00etan prestatzen da eta 13:00etan zerbitzatzen; imajinatu nola egon daitekeen.\nJakien jatorriarekin ere ez zaudete gustura.\nEz dago bertako produkturik. Gure datuek diote jangeletako elikagai guztiak datozela makro-merkatutik; menuak osatzen dituzten elikagaiek 5.000 kilometro egiten dituzte eta elikagai horiek oso kalitate apala dute.\nAldatu egin nahi duzue gaur egungo eredu hori. Nolakoa izan behar luke, zuen ustez?\nLehenik eta behin, eskolak aukera izan behar du hainbat ereduren artean hautatzeko. Gaur egun, eredu bakarra dago: inposatua. Osasungarriagoa izan behar du; kontuan hartu behar dira nutrizio balioak, eta elementu freskoak nagusitu. Horretarako, lehenik sukaldeak berreskuratu behar dira. Eskoletatik sukaldeak kendu zituzten, eta Jaurlaritzak ez dusukalderik jartzen egiten ari den eraikin berrietan. Eta lehentasunezkoa da; eredua aldatzeko, sukaldeak eskolan bertan egon behar du. Sukalde horretara iritsiko diren elikagaiek gertukoak eta freskoak izan behar dute. Guk uste dugu agroekologia edo produktu ekologikoak bultzatu behar direla.\nJantokiak berak ere aldatu nahi dituzue. Nola?\nGaur egun, jantoki batzuk bunkerrak dira. Hor sartzen dira umeak, badaude langile batzuk, bazkaltzen ematen diete, eta agur. Gune horiek ez dira eremu pedagogiko gisa erabiltzen. Elikadurak eta eskoletako jangelek gaitasun pedagogiko ikaragarria dute, eta hori ez da baliatzen. Buelta emateko, jangeletako langileek joera hezitzailea izan behar dute. Eta jangela, zerbitzutzat hartu beharrean, proiektu hezitzailearen zatitzat hartu behar da. Bestetik, familiek ez dute inolako ahalmenik han egoteko, ikusteko, eta eurek ere bertan bazkaltzeko, nahi badute. Gardentasuna behar da.\nEusko Jaurlaritza gaia lantzen ari da. Batzorde bat jarri du martxan, eta zuek pausoak eskatu dizkiozue. Zer norabidetan egin behar lituzke urratsak?\nJaurlaritzak batzordea eratu izana aurrerapauso bat da. Nik, pertsonalki, hiru gauza esan nizkien batzordean: lehenik, aukeratzeko garaia dela. Elikadura osasuntsuaren inguruan mugimendu handia sortu da, eta, beraz, aldatzeko aukerak daude. Bestetik, hau guztia trantsizio gisa ikusten dugula; ezin da egun batetik bestera aldatu, eta pixkanaka joan behar da neurri osasungarrietan, neurri hezitzaileetan, azpiegituretan eta agroekologian. Guztian behar da trantsizio bat. Ez dugu uste bideragarri denik hurrengo ikasturtean erabat aldatzea; gradualki aldatu behar da. Adostasuna edo akordioa behar dira bereziki. Gure ustez, Jaurlaritzak ezin du inposatu beste eredu bat, edo beste zazpi eredu. Akordioak garrantzia handia dauka proiektua ondo atera dadin. Jaurlaritzari ardura eta ausardia eskatzen dizkiogu bereziki. Jangelen eredua aldatzeko ausardia behar du Jaurlaritzak; izan ere, azken finean, interes ekonomiko asko daude enpresekin: lobby indartsuak dira, eta badakigu zer nolako presioak izaten diren hor erdian administrazioa egonda.\nCatering enpresei buruz ari zara?\nBai, noski. Guk ez dugu eskatzen enpresa horiek desagertzea, baina bai gure eredua hobetzea; horretarako, Jaurlaritzak ausardia izan behar du, gauzak aldatzeko.\nUste duzu prest dagoela norabide horretan aurrera egiteko?\nGaldera ona. Hori duela bost urte galdetuz gero, ezetz erantzungo nuke: Jaurlaritza frontoi bat zela, guztiari esaten ziola ezetz. Beretzat eredu hori zen bakarra, ikaragarri ondo funtzionatzen zuen, dena ondo zegoen eta eredugarria zen. Zer gertatzen da? Duela bi urte jantokien kontrako auzia agertu zela, eta hortik aurrera gizarte presioak eragina izan duela. Gizartearen nahiak mugiarazi du Jaurlaritza, gizarte eragileen presioak.\nBeraz, presio horregatik bada ere, uste duzu pausoak emango direla?\nBai; pixkanaka, baina espero dugu pausoak ematea. Ikusiko dugu batzordea bukatzen denean zer gertatzen den; uda aurretik amaituko dela espero dugu. Orduan lehen mugimenduak planteatuko dira agian, eta ikusiko dugu noraino heldu nahi duten. Baina, gure ustez, koiuntura aldatu egin da, eta horrek mugitzera behartu ditu.


Sahara-rekiko elkartasun egune . | Baztango Haizegoa, Argazkiak\n← Gustav Henningsen-i omenaldia Zugarramurdin\nSahara-rekiko elkartasun egune .\nPosted on azaroa 27, 2010\tby baztangohaizegoa\nUrriaren 27an larunbata, Erratzun Saharaztan rlkartea antolatuta Sahara-rekiko elkartasun egune izan zen Erratzuko herrian.\nGoizean, haurren marrazkiak, tailerrak, te dastaketa, animazio, hitzaldia…izan ziren, ondoren bazkaria Erratzuko frontoian eta asaldea bertsokin, eskerrekin eta Edorta eta Boliren konzertuarekin alaitu zen, baita ere ilunzerakoan perkusioa ezin izan zuen falta.\nPost hau bertsoak, Bestak, erratzu, kontzertuak, musika, Uncategorized atalean eta bertsoak, Boli, edorta Zubiiria, sahara, saharaztan laburpen hitzekin publikatua izan da. Gogokoetara gehitzeko lotura iraunkorra.


Mundialean lehiatuko da Markel Irizar baina ez Mikel Aristi - Debagoiena - Goiena.eus\nMundialean lehiatuko da Markel Irizar baina ez Mikel Aristi\nXabi Urzelai 2014-09-17 14:16\nMarkel Irizar eta Mikel Aristi (Argazkiak, Aritz Gordo eta Josu Urrestarazu).\nTxanponaren aurpegia Markel Irizarrendako, eta gurutzea Mikel Aristirendako. Izan ere, Oñatikoa Ponferradan jokatuko dituzten mundialetan izango da, Javier Minguez hautatzaileak eguerdian baieztatu moduan. Baina, Bergarakoa 23 urtez azpiko kategorian aukeratuen taldetik kanpo utzi du Monparler hautatzaileak. Irizar Trek-eko taldekideekin lehiatuko da domekan, eta eguaztenean izango du selekzioaz lasterketa.\n"Munduko Txapelketa ondo prestatu dudala uste dot, sentsazio hori daukat eta Vueltan ez egoteak freskotasuna eman dit. Kontrara, baina, Espainiako Itzulia lasterketa aproposa da mundiala prestatzeko, eta akaso, erritmo falta izango dut. Zalantza horiek baditut, baina ondo nago", adierazi berri dio Goienari Markel Irizarrek, Ponferradatik (Leon) bertatik.\nTaldeaz eta selekzioaz\nDomekan taldekako erlojupekoan izango da: "Printzipioz aurrean egoteko moduko taldea dugu, tartean dago Cancellara, esaterako, baina iaz ere gauza bera uste nuen, eta bosgarren egin genuen, hortan...". Egun hauek, besteak beste, zirkuitua bertatik bertara ikusteko aprobetxatu ditu: "Lan ona egin dute antolatzaileek, asfalto ona da eta zirkuitua atsegin dut. Batzuetan ibilbide teknikoak-eta izaten dira. Oraingo hau, berriz, espezialistendako da, edo indarra duzu, edo...".\nMinguezek aukeratutakoen artean\nHala, Javier Minguez hautatzaileak eguerdian bertan eman du Espainiako selekzioa ordezkatuko dutenen zerrenda, eta bakarkako erlojupekorako Jonathan Castroviejo (Movistar) eta Markel Irizar (Trek Factory Racing) aukeratu ditu: "Lan ona egitea espero dut, nahiz eta badakidan gure gainetik izen handiko espezialistak dauden. Munduko Txapelketan parte hartzea beti da berezia, eta lasterketaz gozatu nahi dut".\nMinguezek emandako zerrendan daude, bi ziklista horiekin batera: Alejandro Valverde, Ion Izagirre, Jesus Herrada eta Imanol Erviti (Movistar Team); Luis León Sánchez (Caja Rural - Seguros RGA); Joaquim ‘Purito’ Rodríguez eta Dani Moreno (Katusha); eta Cofidis taldeko Dani Navarro.\n"Erabaki zaila izan da Mikel Aristi kanpoan uztea"\nBergarako txirrindulariak, bestalde, ezingo du Munduko Txapelketan parte hartu, Monparlerrek 23 urtez azpikoen zerrendatik kanpo geratu ostean. Aristi ilusioz zegoen, baina selekzioaz egindako kontzentrazioaren ostean, zazpi txirrindularitik sei aukeratu behar zituen hautatzaileak, eta hauek aukeratu ditu: Mikel Iturria (Euskadi/Fundación Euskadi), Marc Soler (Cataluña/Lizarte), Imanol Estevez (Euskadi/Zirauna-Infisport), Miguel Angel Benito (Castilla y León/Caja Rural) eta Mario González (Cantabria/Active Jet). "Erabaki zaila izan da, Aristi talde gizona da, eta lan ederra egingo luke Ponferradan. Baina, bat utzi behar nuen kanpoan, eta gainontzekoek ere lan ona egin dute".


Sin categoría archivos - Bultz-Lan Consulting\nBULTZ LAN CONSULTING enpresaren zuzendaritzak −Aholkularitza, Kontsultoretza eta Prestakuntza da haren jarduera nagusia− Kalitatea eta Ingurumena Kudeatzeko Sistema bat ezartzea erabaki du. Sistema horrek antolakuntza-aldaketa garrantzitsua ekarriko du enpresara eta, zentzu horretan, honako Politika Integratua zehaztu du:\nZuzendaritzaren ustez, Etengabeko Hobekuntza lehentasunezko helburua da Bezeroen Asebetetzea lortzeko eta enpresaren lehiakortasuna hobetzeko.\nBULTZ LAN CONSULTING enpresaren zuzendaritzak Kalitatearen Kudeaketa Sistema bat ezartzeko konpromisoa hartu du, ISO 9001: 2015 eta ISO 14001:2015 Arauari jarraikiz, eta horretarako, beharrezkotzat jotzen dituen bitartekoak eta baliabideak jarriko ditu.\nZuzendaritzaren ustez, langileek kalitatearen eta ingurumenarekiko errespetuaren inguruan duten prestakuntza eta sentsibilizazioa funtsezko faktorea da Etengabeko Hobekuntzarako, eta langileen lankidetza eta partaidetza ditu horretarako.\nPolitika integratu horren barruan, Prozesukako Kudeaketa egingo da, eta Prozesuen Mapa eta horien arteko lotura zehaztuko dira. Gainera, horiek behar bezala kontrolatzeko Kalitate eta Ingurumen Adierazleak finkatuko dira. Zuzendaritzak arduradunak (jabeak) izendatuko ditu prozesu bakoitzerako.\nEnpresaren zuzendaritzak Azpiegiturak eta Laneko Giroa zainduko ditu eta, aldi berean, errespetutsua izango da Ingurumenarekin eta Laneko Segurtasunarekin zerikusia duten alderdiekin.\nBestalde, zuzendaritzak Kudeaketa Sistema Integratua berrikusiko du aldian behin, hura modu egokian ezartzen dela bermatzeko eta beharrezkotzat jotzen diren prebentziozko neurriak hartzeko.\nKalitatea eta Ingurumena Kudeatzeko Politika Integratu hori langile guztiei jakinarazi zaie, eta erakundearen maila guztietan ezarri da.\nUrtero, zuzendaritzak Kudeaketa Sistema Integratua berrikusiko du, prozesuetan hobekuntzak sustatzeko helburuak ezarriko ditu eta Kalitateari eta Ingurumenari buruzko Politika Integratua berrikusiko du.


Baga Biga: agosto 2009\n‘Nofollow’ edo Internet irensteko modua\nUnibertsoan zulo beltzak omen daude, proba zientifikoekin ere sortu omen litezke zulo beltzak… Norbaitek edo zerbaitek irentsiko ote gaituen beldur gara –beno ez guztiok, ezjakintasunagatik edo, ni ez nago oso kezkatua horrekin, nire hankako behatz lodiak galtzerdiei egin ohi dizkienekin ez bada behintzat–.\nBaina Interneten ere zulo beltzak daudela entzuteak gehiago kezkatu nau eta eduki sortzaile gisa aurrerantzean zer jokamolde izan behar dudan gogoetatzen hasi naiz. Zuekin partekatu nahiko nuke informazioa eta elkarrekin hausnartzera gonbidatzen zaituztet.\nEsaten hasi naizen guztiak loturei jarri ohi zaien nofollow atributuarekin du zerikusia:\nARGIA.com\nHorrekin bilatzaileei eta bereziki Google-eri –bera baita zortez edo tamalez Interneten zer ikusten den eta zer ez erabakitzen duena– esaten ari gara jartzen dugun lotura hori ez hartzeko kontuan, ez indexatzeko. Eta horrela egiten dute adibidez, Wikipediak, Twitterrek edo Flickrrek (Horrek zerbitzu horiekiko nuen iritzi positiboa pixka bat aldarazi du)\nZer ondorio ditu?\nBa hemen dator gorago aipatutako zulo beltzena: Sarea irenstera irits litezkeen webguneak elikatzen ari gara.\nHau da, demagun nik Wikipedian nire blogera lotura bat jartzen dudala, bertako informazioa zabaltzeko eta uste dudalako horrela nire guneari kalitateko lotura bat eskaintzen ari naizela. Ba jakin ezazue horrela gure blogari ez diogula inolako mesederik egiten.\nBai, lotura hor dago eta internautek Wikipediako artikulu hori kontsultatzen badute, sartu ahal izango dira nire blogera, baina posizionamendua erabakitzen duten bilatzaileei begira, kontrako efektua lortzen ari naiz. Wikipediak nofollow atributua jartzen dionez nire loturari, bilatzailearentzat nire bloga ez dago eta aldiz, gure artikuluetatik Wikipediara egiten ditugun milaka loturekin berau gizentzen ari gara etengabe.\nBaina zergatik erabiltzen da nofollow?\nHiru arrazoi nagusi nabarmendu litezke:\nSpama saihesteko. Oso ohikoa da blog eta abarretara bidali daitezkeen iruzkinetan hainbat loturez osatutako spam mezuak edo zaborrak aurkitzea. Spamerrek hori egiten dute euren webguneen posizionamendua hobetuko delakoan. Lotura horiei nofollow atributua jartzen badiogu aldiz, spamerren asmoak bertan behera geratuko dira.\nPublizitate guneen edo ordaindutako loturen kasuan Googlek horrela agintzen duelako. Bestela, lotura horiek “zigortu” egiten ditu.\nGure txokotik beste webguneei esleitzen diogun Page Rank (PR) balioa kontrolatzeko. Hau ordea, Googlek argitaratutako azken berrikuntzekin aldatu egin da.\nAzken puntu hori ulertu ahal izateko azalpen luzeagoa behar du.\nNola kalkulatzen den Page Rank-a\nPage Rank-a webgune edo orrialde baten balioa edo garrantzia (1etik 10era) aitortzen duen ezaugarria da, beti ere Google-en arabera.\nNahiz eta Googlek PR hori kalkulatzeko egun erabiltzen dituen algoritmoak sekretupean gorde, jakina da gure webgunera erakartzen ditugun loturek PR balioa aitortzen digutela eta ondorioz, guretik kanpora bideratzen ditugunei guk aitortzen diegula.\nGainera, orrialde bakoitzak PR kopuru bat dauka (edukiaren kalitatearen, kantitatearen, edukiak berritzen dituen maiztasunaren eta abarren arabera) eta PR kopuru zehatz bat baino ezin die aitortu besteei. Beraz, oso modu orokorrean esanda, loturak jasotzen ditugunean PR irabazten ari gara, egiten ditugunean aldiz, galtzen.\nLoturen elkartrukea orokorrean ona da, galdu-irabazi horretatik guztiok irabazten baitugu azkenean. Hala ere, duela gutxi arte ez zen horrela gertatzen kasu batzuetan, kanpo loturarik itzultzen ez duten webguneen kasuan, hain zuzen ere (gorago aipatutako Wikipediaren kasuan esaterako). Guk loturak egitean PR esleitzen genion Wikipediari, baina hark nofollow atributuaren bitartez praktikan kanpo loturarik egiten ez duenez, ez genuen bere balioa sekulan bueltan jasotzen.\nBeste modu batera esanda, orain arte guk bost lotura egiten bagenituen, horietako bakoitzari 1/5-eko balioa aitortzen genion. Baina horietako lauei nofollow jarriz gero, geratzen zenari aitortzen genion gure PR guztia. Teknika hau erabiltzen zuten askok euren webguneen posizionamendua indartzeko, barne loturak eginez.\nZortez, hori aldatu egin da. Pasa den ekainaren 15ean Matt Cutts Google-eko software ingeniariak bere blogeko artikulu batean (PageRank Sculpting) jakinarazi zuen, aurrerantzean nofollow atributua ezingo dela erabili PR emaria kontrolatzeko, baina Googlek eduki hori ez indexatzen jarraituko du. Beraz, Wikipediak bere PR emaria, eman eman beharko digu, baina edukia indexatu gabe. Alegia, praktikan gauzak ez direla aldatuko, Google-k eta beraz internautek ez baikaituzte aurkituko, aldiz Wikipediak lehen emaitzetan agertzen jarraituko du.\nEta zein da portaera zuzena?\nBakoitzak iruditzen zaiona egingo du, noski. Lehenengo erreakzioa Wikipedia, Twitter, Flickr eta antzekoetara loturarik ez jartzea izan liteke, boikota egitea. Baina ez zait iruditzen kultur aberastasunaren izenean hori zuzenegia denik. Ni neu loturak egiten jarraitzearen alde nago. Tristea iruditzen zait posizionamendu kontuengatik irakurleei lotura bat edo bestea ez ematea, horrek kalitate handiagoko edukiak eta artikuluen sakontasun handiagoa ekar lezakeenean.\nBaina jakin nahiko nuke aipatu webguneek zergatik erabiltzen duten nofollow atributua. Pentsatu nahi dut spam arazoak saihesteko soilik izango dela. Hala ere, hori beste modu batzuetara egin daitekeela iruditzen zait, beste webguneak kaltetu gabe. Esaterako, ARGIA.com-en erabiltzen dugun Captcha sistema (antzerako gehiago ere badira).\nBestela, zer gertatuko litzateke guztiok nofollow erabiltzen hasiko bagina kanpora doazen lotura guztietan? Interneten zentzua eta xarma guztiz galduko litzateke; kultura, jakintza eta ondarea galtzen aterako lirateke eta are gehiago, munstro handiek soilik izango lukete Interneten presentzia. Testuinguru horretan euskarak zer garrantzia izango luke? Zulo beltzean eroriko al litzateke? .Eus lortzeko egiten ari garen ahalegin guztiekin, ezin dugu hori permititu.\nPage Rank-aren jatorrizko formula\nPage Rank-a kalkulatzeko erabiltzen diren algoritmoen azalpen matematikoa Amerikako Matematika Elkartearen eskutik\nHamahiru arrazoi nofollow ez erabiltzeko\nNofollow gaizki erabiltzearen arriskuez hitz egiten duen bideoa\nInterneteko zulo beltzei buruzko artikulua\nPublicado por Iker Barrena en 13:51 0 comentarios\nEtiquetas: Albisteak, Argia, Internet, loturak, posizionamendua, SEO, zulo beltzak\nIkasleen ordenagailuak, software askea eta Patxi Lopez\nPatxi Lopez lehendakaria twitter-elkarrizketaren une batean\nOporretan guztiz deskonektatuta egon ondoren, astelehenean lanera itzuli eta hara non aurkitzen naizen Patxi Lopezen twitter-elkarrizketarekin. “A ze modernoa lehendakari berria!”, pentsatu dut. Berehala konturatu naiz, iruzkin gehienak ez zirela twitter-elkarrizketa egin izanaz, nahiz eta horri buruzko kritikak ere izan diren, itxurakeria hutsa izan dela salatuz. Nik bi behintzat irakurri ditut, Iñigo Urkullurena bata eta Jose Antonio del Moralena bestea (Mikel Iturriaren artikulu batetik abiatuta). Baina lehen esan bezala, sarean irakurri ditudan iruzkin gehienak Eusko Jaurlaritzak EAEko Lehen Hezkuntzako 5. mailako ikasleentzat erosiko dituen ordenagailu nanoetako sistema eragileari buruzkoak izan dira.\n(Honako lerroak ni bezala deskonektatuta egon direnentzat, gaiari buruzko errepasotxo bat izatea dute helburu).\nOrdenagailu horietan Windows XP eta Microsoft Office erabiliko zela jakinarazi zen lehendabizi. Berri horrek software askearen aldeko aldarria sorrarazi zuen eta astebete beranduago abiatze bikoitzari buruz hitz egiten hasi ziren.\nPasa den ostiralean lehendakariak twitter-elkarrizketa eskaini zuen eta bertan ordenagailu horiek bi abiatze modu izango dituztela baieztatu zuen, bata Ubuntu eta OpenOfficekin eta bestea, Windows eta Microsoft Officekin. Microsoft zergatik aukeratu zuten ere azaldu zuen Lopezek, euskarazko bertsioa zuen bakarra zelako, esan zuen.\nBai badakit argudio horrek ez duela ez hankarik ez bururik, baina inor oihuka hasi aurretik Alex Rojo internautak idatzitako artikulua irakurtzea gomendatzen dizuet. Bi baieztapen horiek zergatik diren faltsuak azaltzen du oso ongi egindako bi bideorekin.\nAbiatze bikoitzari buruz, hori ez dela egia azaltzen du eta horretarako atzo bertan Euskal Herriko Aldizkari Ofizialean argitaratutako oinarriak irakurri baino ez ditu egin.\nBigarren bideoan berriz, Debian GNU/Linux sistema eragilearen banaketa erakusten digu Alexek, berau ere euskaraz dagoela azaltzeko eta Open Office bera ere euskaraz dagoela ikusteko.\nHortik aurrera gainontzeko komentario guztiak soberan daude. Ea zein den orain Lopezen erantzuna, baldin badauka, ordenagailuen erosketa kontrataziorako oinarrien zuzenketa akaso? Ez legoke gaizki, interneteko presioak zerbaitetarako balio duela erakutsiko luke horrek. Ea gobernu berria akatsak zuzendu eta horietatik ikasteko prest dagoen.\nPublicado por Iker Barrena en 13:04 0 comentarios\nEtiquetas: Albisteak, Argia, ikasleak, Internet, Microsoft, ordenagailuak, Patxi Lopez, software askea, Windows\nIkasleen ordenagailuak, software askea eta Patxi L...


Irekia Eusko Jaurlaritza - Gobierno Vasco :: Ibilgailuen dentsitate handia eta istripu gutxi euskal errepideetan izandako Irteera Operazioko astebururik zailenean\nIbilgailuen dentsitate handia eta istripu…\n\nIbilgailuen dentsitate handia eta istripu gutxi euskal errepideetan izandako Irteera Operazioko astebururik zailenean Iturria: Irekia\n\nEusko Jaurlaritzako Segurtasun Saileko Trafiko Zuzendaritzak 2014ko Udako Operazioa aurkezteko, ekainean, egindako aurreikuspenak betetzen ari dira. Euskal errepide-sarean zirkulazio-dentsitate handienekoa izan da azken asteburua, bereziki luzea Bizkaian eta Gipuzkoan ostegunean, hilak 31, San Ignazio ospatzen zelako. Gehienbat, penintsula hegoalderantz abiatutako nazioarteko zirkulazioa handitu eta iristeak eragin ditu auto-ilarak Irungo ordainlekuan, Bilborako noranzkoan, N-622 eta A-1 errepideek bat egiten duten gunean, eta Armiñongo lotunean, Araban, ostiralean, abuztuaren 1ean, goizeko lehen ordutik.\nEusko Jaurlaritzaren Trafikoko zuzendari Garbiñe Sáez Molinuevok azaldu duen moduan, «aurreikusitakoaren arabera garatzen ari da operazioa. Nazioarteko zirkulazioak auto-ilarak eragin ditu aurreikusitako puntuetan, baina ez da arazo handirik egon. Operatiboa bide onetik doa. Istripuei dagokienez, biktimak eragin dituzten istripuak gutxiago izan dira iaz baino, eta gutxiago izan dira, halaber, hildakoak eragin dituztenak. Pertsona bat hil da Euskadiko errepideetan ekainaren 28tik gaur arte, eta lau izan ziren iaz hildakoak. Gidariei begirunea, zuhurtzia eta pazientzia eskatu nahi diegu. Ez dugu ahaztu behar helburura iristea dela garrantzitsuena, pixka bat berandu iritsi arren».\nAuto-pilaketak hiru toki hauetan gertatu dira:\n1.- Bizkaian, A-8 errepidean, Muskiz parean, Kantabriarako noranzkoan, bost kilometroko auto-ilarak izan ziren 19:00etatik 21:00etara bitartean uztailaren 24 ostegunean, jaiegun bezperan. Uztailaren 27an, igandea, Bilbora itzultzen ziren ibilgailu ugariek ilarak eragin zituzten, baina Kantabria aldean. Eta uztailaren 31n, osteguna, berriro ere, Bilbotik Kantabriarantz atera ziren ibilgailuak zirela-eta, 8 km arteko auto-ilarak izan ziren.\n2.- Araban, auto-ilarak izan ziren N-622 eta A-1 errepidean lortzen diren puntuan uztailaren 25ean, ostiralean, 11:20etik 14:30era. Dena dela, Trafiko Zuzendaritzak Ertzaintzarekin, Miñoiekin, Gasteizko Udaltzaingoarekin eta Arabako Foru Aldundiarekin batera jarritako seinale-operatiboak behar bezala funtzionatu zuen, eta horri esker, ilarak ez ziren hiru kilometro baino luzeagoak izan. Auto-ilara handiagoak nazioarteko ibilgailuen joan-etorri handieneko egunetan izan ziren, abuztuko lehen asteburuan zehar, eta ostiralean, hilaren 1ean, 6 kilometroak izatera iritsi ziren 11:00etan.\nArmiñongo lotunean, Madrilera bidean, dentsitaterik handieneko eguna abuztuaren 1a izan zen; izan ere 8 kilometro baino gehiagoko auto-ilarak erregistratu ziren A-1 errepidean, Armiñonen, Madrilera bidean, 19:55ean. Adar horren ahalmena dela-eta, Eusko Jaurlaritzako Trafiko Zuzendaritzak ezin du seinale-dispositiborik abiarazi; nolanahi ere, Ertzaintzaren Trafiko Unitateak eta Miñoiek zirkulazioa kudeatzeko lanak egin dituzte uneoro.\n3.- Gipuzkoan, Frantziatik datorren nazioarteko trafikoa uztailaren 26an hasi zen igartzen; 3 kilometroko auto-ilarak izan ziren Irungo ordainlekuan, Bilbora bidean. Nolanahi ere, asteburuan handitu da nabarmen penintsularen hegoaldera bidean hemendik igarotzen diren ibilgailuen dentsitatea, eta auto-ilarak izan dira abuztuaren 1ean, ostiralean, Irungo ordainlekuan (7 kilometrokoak 8:00etan) eta Zarauzko ordainlekuan (4 kilometrokoak).\nJaitsi egin da biktima-kopurua\nAuto-ilarek gidariei sor dakizkiekeen eragozpenak gorabehera, nabarmendu behar da ibilgailuen dentsitate handiak ez dakarrela kalte handirik; izan ere, biktimak izan dituzten istripuen kopuruak behera egin baitu ekainaren 28tik abuztuaren 3ra bitartean aurreko urtearekin alderatuta. Orotara, 235 biktima izan dira aldi horretan (joan den udan 246 izan ziren) eta hildako bat izan da, Bizkaian. 2013an, aldiz, lau lagun zendu ziren aldi horretan; bi Bizkaian eta bat Gipuzkoan.\n«Ezbehar-kopuruaren datuak positiboak dira uda erdian –nabarmendu du Garbiñe Sáez Molinuevo Trafikoko zuzendariak–. Nolanahi ere, datu hori ez da behin betikoa izango abuztuaren 31ra arte, eta hilabete konplikatua dugu aurretik. Gidariek erantzukizunez eta kontziente jokatzea eskatzen dugu, uda hau iazkoak baino lesio-zifra hobeekin bukatu ahal izan dezagun.\nIstripuak saihesten lagun dezaketen aholkuak\nEusko Jaurlaritzaren Trafikoko Zuzendaritzak zera gomendatzen du: ahal dela, zirkulazio handieneko egunak eta orduak saihestea. Abiatu baino lehen, komeni da errepideen egoerari buruzko informazioa eskatzea 011 telefono-zenbakian, edo www.trafikoa.net Trafiko Zuzendaritzaren webgunean, @TrafikoaEJGV Twitter kontuan edo TrafikoaEJGV mugikorretarako aplikazioan kontsultatzea.\nZiurtatu ibilgailua baldintza onetan dagoela; alegia, egiaztatu pneumatikoen, argien, frenoen, beira-garbigailuaren, ispiluen eta abarren egoera.\nEz da komeni bidaia baten aurretik asko jatea, gidatzerakoan logura eragin baitezake. Jakina, ez edan alkoholik eta ez hartu inolako drogarik. Eta botikaren bat hartzen ari bazara, ziurtatu ez duela eraginik izango gidatzerakoan.\nBehin abiatuta, egokitu abiadura gorabeheretara eta bidera, eta egin kasu begi zirkulazioa arautzeaz arduratzen diren Ertzaintzako agenteek emandako jarraibideei.\nGorde segurtasun-tartea eta egin atsedenaldiak bi orduz behin. Horrela, istripuak pairatzeko arriskua murriztuko duzu.\nGainera, funtsezkoa da errepideko gainerakoekin errespetuz jokatzea, gidatzerakoan zuhurrak izatea, zirkulazio-arauak jarraituz, eta pazientzia izatea; izan ere, garrantzitsuena helmugara osasuntsu eta bizirik iristea da.\nOHARRA: Aipatu, mesedez, informazio-iturria: Eusko Jaurlaritzako Segurtasun Saileko Trafiko Zuzendaritza.\nHARTU GOGOAN: APP TRAFIKOAEJGV mugikorretarako aplikazioak euskal errepideetako trafikoaren gaineko alderdi garrantzitsuenen gaineko informazioa eskaintzen du.\nGarbiñe Sáez Molinuevo, Directora de Tráfico: Alta densidad de vehículos y baja siniestralidad en el fin de... http://t.co/Oie0sBibkO\nintervencion_saez_trafico_i... behera kargatu (3 MB)\nsaez_irteera_operazioa_eu.mp3 behera kargatu (1 MB)\nsaez_irteera_operazioa_eu.mp4 50 MB\nsaez_trafico.jpg 200 KB (jpg)


Clara Azurmendik Esloveniako Nazioarteko txapelketa irabazi du - basqueteam\nLortutako puntuak oso garrantzitsuak dira Tokyo 2020ra begira\nGetxo, 2019ko maiatzaren 18an. Clara Azurmendik badmintoneko Esloveniako Nazioartekoa irabazi du, finalean Sofie Holmboe Dahl danimarkarra 14-21, 21-17 eta 21-18 mendean hartuta, 45 minutuko partidan.\nGaraipena erdietsi eta gero adierazi du sentsazio onak izan dituela neurketan, baina aurkaria ederto aritu dela erasoan eta horregatik dena eman behar izan duela titulua poltsikoratzeko.\nAtzean geratu dira belaunean izan zituen minak; horren erakusle gaurko garaipena, pasa den astean lortutako Espainiako txapelketa eta apirilean Holandako Victor Dutch International txapelketan irabazitako zilarrezko domina.\n21 urteko donostiarrak, txapelketa honetako hirugarren serieburuak, brontzezko domina eskuratu zuen 2015eko Bakuko Europako txapelketan, eta gaurko emaitzari esker nazioarteko bigarren titulua lortu du, 2018an Bulgarian irabazitakoaren ondoren.\nClara Azurmendik, Basque Teamek eta Euskal Federazioak martxan jarri duten bikaintasun proiektuko kirolariak, etorkizun oparoa du estatu mailan, eta gaurko emaitzarekin 76. postuan jarriko da munduko zerrendan (asteartean eguneratuko da zerrenda). Gaurko puntuak oso baliotsuak dira Tokyoko Olinpiar Jokoetarako sailkapenari begira. Hemendik bi astetara berriro lehiatuko da, Azerbaijan International torneoan, baina abuztuan Basilean (Suitza) jokatuko duten Munduko txapelketarako sailkapena lortzea izango da bere aurtengo helburu nagusia.\nSamuel Hernanzen adierazpenak Pragako Europako txapelketan finalerdietara igaro eta gero\nSamuel Hernanz Pragan jokoan den Europako txapelketan finalerdietara igaro da, K1eko lehen sailkapen txandan 5. postuan bukatu eta gero. Jaitsiera garbia eta azkarra egin du, talka gabekoa, koronabirusaren krisia sortu zenetik piraguismo eslalom modalitatean egiten ari diren lehen hitzordu handian.


Hartutako neurrien artean, intzidentzia maila zehatz batzuen gainetik gaueko aisialdia ixtea, ekitaldi publikoetan murrizketak eta positiboen harremanei neurri murriztaile gehiago aplikatzea, batez ere txertoa hartu ez duten herritarrei, ezin izango baitira familiatik at bildu.\nAlemanian txertoa jaso ez dutenak ezingo dira tabernetan sartu, ezta ekintza kulturaletan parte hartu ere\nAlemaniak oraindik txertoa jaso ez dutenei neurri murriztaile gehiago ezarri dizkie, eta litekeena da txertaketa derrigorrezkoa izatea otsailetik aurrera, Angela Merkel kantzilerrak iragarri duenez. Merkel Olaf Scholz ondorengoarekin eta landerretako buruzagiekin bildu da.\nHorrela, aisialdian 2G araua- geimpft o genesen (txertatua edo sendatua)- aplikatuko dute, kutsatzeen kopuruak kontuan hartu barik, eta gainera, proba negatibo bat eskatzea posible izango da.\nEra berean, saltoki txikietan 2G araua ezarriko dute, oinarrizko beharretarako produktuen kasuan izan ezik.\nTxertoa hartu ez duten pertsonen bilera pribatuak mugatuko dira; horrela, familiartean edo elkarbizitza nukleo berdinean eta beste burbuila bateko bi pertsonarekin soilik batu ahal izango dira, 14 urtez azpiko adingabeak zenbatu barik.\nKlubak eta diskotekak itxi beharko dira 100.000 biztanleko 350 positiboen intzidentzia gainditzen denean.\nEra berean, intzidentzia maila horren gainetik bilerak 50 eta 200 pertsonara mugatuko dira, barrualdean eta kanpoaldean, hurrenez hurren, nahiz eta txertoa jaso edo sendaturik egon.\nBestalde, musukoa erabiltzea derrigorrezkoa izango da berriro ikastetxeetan.\nCovid ziurtagiriaren iraupena bederatzi hilabetera murriztuko dute txertaketa bukatu ondoren. Horregatik, orain hirugarren dosi bat jasotzea garrantzitsua dela azpimarratu du kantzilerrak.